Ministarstvo državne uprave i lokalne samouprave | Ružić i Sirlif: Građanin, pre svega\nMinistar državne uprave i lokalne samouprave Branko Ružić zahvalio se danas ministru unutrašnjih poslova Republike Liberije Varniju Sirlifu na njihovom povlačenju priznanja JPN Kosova i zauzimanju neutralnog stava po ovom pitanju do dostizanja konačnog rešenja.\n„Republika Srbija je veoma zahvalna na ovakvoj odluci i mi je smatramo podrškom u nastojanjima da se nađe najprihvatljivije rešenje“, rekao je Ružić.\nMinistri su razgovarali i o promenama u radu uprave kako bi se stvorio efikasniji, profesionalniji i moderniji servis građana, kao i mogućnostima za saradnju dve države u pogledu stručnog usavršavanja službenika, poljoprivrede i zadrugarstva.\nMinistri Ružić i Sirlif\nMinistar Ružić je rekao da je u Srbiji promenjen znatno zakonodavni okvir kako bi se povećala transparentnost rada uprave i obezbedilo veće uključivanje građana u donošenje politika i odluka.\nObjasnivši da je za svaku promenu potrebna odlučnost i politička volja, ministar Ružić je rekao da naša uprava pre četiri godine nije nalik ovoj danas, kao što ni ova danas neće ličiti na onu sutra, jer je reforma stalan proces i mi koji služimo građanima moramo uvek da pratimo trendove i osluškujemo potrebe građana.\nS tim u vezi, ministri su razmatrali i mogućnost saradnje u oblasti stručnog usavrašavanja javnih službenika, posebno imajući u vidu da je Srbija donela Zakon o Nacionalnoj akademiji, kao jedan od rezultata uvođenja sistemskog usavršavanja.


Borenović: Zakon o praznicima ne postoji, čestitam srpskim diplomatama - mojKontakt portal - Radio Televizija Kontakt\nBorenović: Zakon o praznicima ne postoji, čestitam srpskim diplomatama\nZakon o praznicima BiH ne postoji, samim tim diplomate i zaposleni nisu obavezni da obilježavaju 1. mart, nepostojeći praznik koji se proslavlja samo u jednom entitetu, rekao je Srni član Komisije za spoljne poslove Parlamentarne skupštine BiH Branislav Borenović.\nOn je napomenuo da od početka mandata Bisera Turković vrši pritisak na zaposlene srpske nacionalnosti, na šta se očigledno moralo “odgovoriti odbijanjem instrukcija” i na čemu im je čestitao.\nBorenović je rekao da je današnji dan podsjetnik na početak krvavog građanskog rata koji je iza sebe ostavio stradanje i patnju, a pucanj na srpskog svata na Baščaršiji Nikolu Gardovića je bio “pucanj u mir”.\n– Prvi mart je dan tuge, a ne dan za slavlje i nikada, ma koliko se trudili da to nametnu, ovaj dan neće biti praznik u Republici Srpskoj – rekao je Borenović.\nOn je podsjetio na nelegitimnost referenduma održanog 29. februara i 1. marta 1992. godine.\n– Način donošenja odluke o referendumu bez srpskih poslanika u Skupštini, kao i činjenica da su `nezavisnost` izglasali isključivo tadašnji muslimani i Hrvati, mnogo govori o njihovom odnosu prema Srbima i našim pravima na ovim prostorima. Izgradnja razumnijih odnosa u budućnosti moguća je samo na bazi uvažavanja i barem minimalnog poštovanja interesa i osjećaja svih u BiH. A ova predstava oko 1. marta svakako nije korak u tom smjeru – istakao je Borenović, javlja Srna.\nKamiondžija kažnjen sa 3.800 KM zbog prekoračenja radnog vremena\nLazić: Obilježavanje 1. marta uvreda za srpske žrtve rata\nPežo raskinuo saradnju sa Đokovićem


Konobar iz Smedereva falsifikovao diplomu, pa postao zamenik direktora! - SDCafe.rs\nHome\tInfoHronika\tKonobar iz Smedereva falsifikovao diplomu, pa postao zamenik direktora!\nKonobar iz Smedereva falsifikovao diplomu, pa postao zamenik direktora!\nPetar Disić, zamenik direktora JKP „Gradska čistoća“ u Smederevu, saslušan je u petak u policiji zbog sumnje da je falsifikovao diplomu Visoke škole strukovnih studija za poslovno-industrijski menadžment u Kruševcu, gde nikad nije studirao.\nTender za Železaru Smederevo u julu\nMladi iz Smedereva prikupili pomoć u vodi...


24/10/2017\tKategorije: Aktivnosti Tagovi: ljudska prava svima\nKonsultativni sastanak sa nevladinim organizacijama o funkcionisanju Saveta za praćenje primene preporuka mehanizama Ujedinjenih Nacija za ljudska prava održan je 23. Oktobra u prostorijama Mreže Odbora CHRIS u Nišu.\nSavet za praćenje primene preporuka mehanizama Ujedinjenih Naciija za ljudska prava je konstituisan 27. Marta 2015 godine. U tom trenutku je Srbija imala 367 preporuka koje su uputili mehanizmi UN za ljudska prava. Rad saveta je važan zbog samog procesa izveštavanja i komunikacije sa mehanizmima UN i zbog pregovaračkog procesa sa EU, ali njegov primarni zadatak jeste unapređenje stanja ljudskih prava u Srbiji. Ciljevi osnivanja Saveta su: Unapređenje komunikacije između državnih organa u sagledavanju stanja i pripremi izveštaja; poboljšanje saradnje između državnih organa i institucija i drugih relevantnih aktera; unapređenje institucionalne memorije o ovim pitanjima i unapređenje procesa implementacije preporuka.\nNa konsultativnom sastanku u Nišu učestvovalo je 14-oro predstavnika osam nevladinih organizacija, kao i predstavnici Misije OSCE u Srbiji. Predstavnici nevladinih organizacija su na sastanku imali priliku da se dodatno upoznaju sa procesom osnivanja Saveta, načinom funkcionisanja, ulogom nevladinh organizacija u radu Saveta kao i očekivanim efektima rada Saveta za praćenje primene preporuka mehanizama Ujedinjenih Naciija za ljudska prava.\nKonsultativni sastanak u Nišu organizovali su Komitet Pravnika za ljudska prava YUCOM, Misija OSCE u Srbiji i Mreža Odbora za ljudska prava u Srbiji CHRIS.


U Nišu u protekla tri dana samo jedan novooboleli od korona virus\nPočetak/Društvo/U Nišu u protekla tri dana samo jedan novooboleli od korona virus\nU protekla tri dana u Nišu je od korona virusa obolela samo jedna osoba, što je najmanje od početka izbijanja epidemije u martu prošle godine.\nDirektor Doma zdravlja Milorad Jerkan u poslednjih nekoliko dana dnevno se pregleda oko 100 pacijenata. „Epidemiloška situacija se značajno popravila, i to zahvaljujući vakcinaciji. Dali smo veliki broj vakcina, 60 odsto gradjana Niša je primilo jednu dozu, a obe doze 54 odsto, što je izuzetan rezultat“, izjavio je Jerkan.\nU niškom Domu zdravlja, dodao je on, počela je vakcinacija dece od 12 do 18 godina. Vakcinu je dosad primilo troje dece, starosti 14 i 15 godina.\n„Vakcinacija dece nam je sada prvenstveni zadatak. Pedijatri su dobili uputstvo da pozivaju roditelje i da ih obaveštavaju da njihova deca mogu da se vakcinišu“, kazao je Jerkan. „Realna su očekivanja“, dodao je, da do 1. septembra u Nišu bude vakcinisano 10 odsto mladih, odnosno 70 odsto ukupnog stanovništva. „Dnevno se sada na punktovima u našem centralnom objektu vakciniše od 500 do 1.000 gradjana. Zbog smanjenog interesovanja gradjana za vakcinaciju na punktovima u tržnim centrima privremeno smo ih zatvorili“, rekao je Jerkan.\nPrema njegovim rečima, sada je pravo vreme za vakcinaciju, jer je epidemiloška situacija povoljna, ali i zbog toga što se našoj zemlji približava novi talas epidemije – delta soj, koji se 60 odsto brže širi od dosadašnjih sojeva korona virusa.\n„Naša preporuka je da što veći broj gradjana, prvenstveno mladih primi vakcinu, jer se pokazalo da delta soj napada i mlade i izaziva komplikacije i kod njih. Samo vakcinacija nam može pomoći da na jesen imamo dobru epidemilošku situaciju“, istakao je on. Jerkan je rekao da niški Dom zdravlja ima sve vrste vakcina, s tim što se vakcinacija dece obavlja samo vakcinom Fajzer.


"Alergija i ja" u Evropskom parlamentu mladih za alergije i astmu - Alergija i ja\nEvropski parlament mladih za alergiju i astmu osnovan je početkom 2020. godine, i namenjen je pacijentima iz cele Evrope, starosti između 16 i 26 godina, koji se svakodnevno suočavaju sa problemima koje sa sobom nose alergija i astma. Cilj ovog parlamenta je razmena iskustava i znanja među pacijentima iz različitih država, podizanje svesti o pritiscima kojima su svakodnevno izloženi mladi pacijenti, ali i komunikacija sa Evropskim parlamentom o načinima unapređenja kvaliteta života, kao i pružanje podrške pacijentima sa alergijama i astmom.\nUčesnici Evropskog parlamenta mladih za alergije i astmu dolaze iz različitih krajeva Evrope i sastaju se virtualno, putem online sastanaka, raspravljajući upravo o ovim problemima. Članovi ovog parlamenta su većinom predstavnici Nacionalnih udruženja osoba sa alergijama i astmom država iz kojih dolaze (Nemačka, Italija, Albanija, Grčka…). Članicama parlamenta se odnedavno priključila i Srbija, kao i naša asocijacija i predstavnik našeg Nacionalnog udruženja “Alergija i ja”, Dunja Stojanović, studentkinja iz Novog Sada.\nGlavni cilj Evropskog parlamenta mladih za alergiju i astmu do kraja 2020. godine, je formiranje prvog zvaničnog dokumenta sa preporukama o unapređenju, informisanju i generalno poboljšanju kvaliteta života mladih pacijenata sa alegijama.\nPreporuke se sastoje iz tri glavna odeljka:\nPrvi je vezan za informisanje članova Evropskog parlamenta o problemima i situaciji u kojoj se mladi sa alergijama nalaze.\nDrugi deo preporuka je baziran na tome kako nam upravo oni mogu pomoći u rešavanju tih problema.\nTreći deo je vezan za terapiju.\nPreporuke su formulisane, a njihovo zvanično prezentovanje Evropskom parlamentu biće održano 10. 12. 2020. u 15:15h. Ovim putem Vas pozivamo da prisustvujete online izlaganju Evropskog parlamenta mladih za alergiju i astmu, čije je i naše Udruženje član i na taj način podržite zajedničke ciljeve mladih sa alergijama i astmom!\nPrijavite se ovde: https://bit.ly/3mbuDkR\nTags: alergijeastmaEvropski parlament mladih za alergije i astmu\nNext story 15% na inovativne i hipoalergijske ECCOEGG 2 u 1 eko-deterdžente\nPrevious story Anafilaktički šok – sve što treba da znate o prvoj pomoći kod alergijske reakcije


U pitanju je centar moskovskog CSKA Kajl Hajns.\nSnažni Amerikanac, visok samo 198 centimetara, a "samo" jer se to smatra neuobičajenim za tu poziciju, drugi put u poslednje tri godine dobio je pomenutu nagradu glasovima trenera, sada u konkurenciji Panatinaikosovog pleja Nika Kalatesa, kapitena Crvene zvezde Branka Lazića i Edija Tavaresa iz Real Madrida.\nKoliko je bio superioran 31-godišnji Hajns, najbolje govori podatak da je na 26 mečeva u Evroligi, na kojima je bio starter, dozvoljavao protivničkim centrima samo 6,4 poena u proseku.\nHajns je tek treći igrač sa više od jednog priznanja za najboljeg defanzivca elitnog takmičenja, posle legendarnog Dimitrisa Dijamantidisa iz Panatinaikosa, koji je šest puta bio laureat, i Brajanta Danstona (dva puta dok je igrao za Olimpijakos).\nKRAH U BARSELONI Zvezdi se ovo NIKADA nije desilo otkako se vratila u Evroligu\nKošarkaši Crvene zvezde igraju petu sezonu Evrolige od povratka u ovo evropsko klupsko nadmetanje, ali ono što im se desilo u ubedljovom porazu od Barselone (88:54) u 25. kolu - nije do sada bilo zabeleženo otkako su se crveno-beli vratili u elitno društvo.


Bilateral agreement on the protection of the Romanian national minority in Serbia\nWednesday, January 15, 2020 / Brisel, Belgija / TimocPress\nEuđen Tomak u Evropskom parlamentu optužuje srpske vlasti da ne poštuju prava timočkih Rumuna: „Zahtevam da Evropska komisija sprovede istragu“\nEvroparlamentarac i lider Partije narodnog pokreta (PMP), Euđen Tomak, izjavio je na plenarnom zasedanju Evropskog parlamenta da srpske vlasti ne poštuju prava 300.000 Rumuna iz Timočke Krajine. On ističe da „takva vrsta ponašanja ne sme biti tolerisana“ i zahteva od Evropske komisije da sprovede istragu o ovoj situaciji, prenosi Romanian Global News.\n„Juče sam, na plenarnom zasedanju Evropskog parlamenta, ponovo skrenuo pažnju na to da Srbija ne poštuje Bilateralni sporazum o zaštiti prava nacionalnih manjina potpisanog u Briselu 2.marta 2012.godine. Srpske vlasti nemaju ni najmanju nameru da poštuju prava 300.000 govornika rumunskog jezika u Srbiji, a ovakvo ponašanje ne sme biti tolerisano.\nPotrebna je naša hitna intervencija. Ne možemo ignorisati očigledno kršenje osnovnih prava ljudi od strane države koja je kandidat za EU. Stoga, dižem uzbunu i ovde, u Briselu, i od Evropske komisije zahtevam detaljnu istragu situacije rumunske manjine u Srbiji“, napisao je Euđen Tomak na Fejsbuku.\nOn je na zasedanju Evropskog parlamenta ukazao na neka od prava Rumuna u Srbiji koja se ne poštuju.\n„Ne postoji pristup obrazovanju na rumunskom jeziku, ne postoji sloboda da državljani ove zemlje, govornici rumunskog jezika, imaju sopstvene institucije medija, i najgore, nije ukinuta zabrana za podizanje rumunske crkve u Malajnici, Istočna Srbija, crkve koju srpske vlasti prete da sruše“, izjavio je Euđen Tomak na zasedanju Evropskog parlamenta.


Blic Biznis: Menjačnice iz Zemuna kupuju "JUBMES BANKU"\nTanjug 24. aprila 2019. 18:09\nBEOGRAD – Kompanija „Altapay Group“ iz Zemuna ispunila je uslove za kupovinu „Jubmes banke“ i važi za njenog najizvesnijeg kupca, preneo je danas „Blic Biznis“ nezvanična saznanja.\tMinistar finansija Siniša Mali za Tanjug je danas rekao da su na tender za prodaju Jubmes banke Beograd stigle dve ponude, od kojih je jedna ispunila sve uslove i dodao da će ta transakcija biti završena posle prvomajskih praznika.\n„Na osnovu završene tenderske procedure imamo ponudu koja je vredna nešto više od pet miliona evra, za 28,5 odsto državnog udela“, naveo je Mali.\nOn je podsetio da je država, kao manjinski akcionar u Jubmesu, donela odluku prošle godine da izađe iz vlasništva u toj banci.\nPrema podacima sa sajta, kompanija „Altapay“, sa sedištem u Zemunu, bavi se prvenstveno menjačkim poslovima, ali i poslovnima platnog prometa, otkupom zlata, transferom novca, kao i IPay poslovima odnosno trgovinom elektronskim novcem što je u Srbiji prvi put omogućeno 2016. godine.\nNa sajtu se navodi i da firma u oblasti finansija ima iskustvo duže od jedne decenije, da je ispunila visoke kriterijume Narodne banke Srbije i da je danas, uz menjačke poslove, sertifikovana platna institucija za domaća plaćanja sa mrežom od preko 1.600 lokacija.\nMeđu ciljevima koje navode, jeste da postanu lider na finansijskom tržištu.


LSV: Javnost treba da zna kako će da posluje Tenis u Vojvodini\n► LSV: Javnost treba da zna kako će da posluje Tenis u Vojvodini\n21.11.2017 Novi Sad\nLiga socijaldemokrata Vojvodine (LSV) zatražila je danas od Vlade Srbije i ministarstva poljoprivrede i zaštite životne sredine da hitno predoče precizne podatke o poslovanju nemačke kompanije "Tenis" u Vojvodini.\nLSV je zatražila da se u javnost iznesu podaci o tome gde će sve biti farme svinja te firme, kojeg kapaciteta, na koji način država garatuje zaštitu domaćih proizvođača, kao i koje garancije će kompanija "Tenis" pružiti u vezi sa zaštitom životne sredine.\nStranka je dodala da se u javnosti već pojavljuju informacije o tome da će, pored Zrenjanina i Kikinde, "Tenis"- ove farme biti podignute u Sečnju, Pančevu, Plandištu i Sremskoj Mitrovici.\n"Nedopustivo je poklanjanje vojvođanske zemlje na trideset godina stranoj kompaniji, nedopustivo je i dati joj monopol, a od vojvođanskih proizvođača napraviti tek njene čistače svinjaca", ocenila je predsednica stručnog saveta LSV za zaštitu životne sredine Nataša Lalić u pisanoj izjavi.\nKako se navodi, LSV očekuje da ministar poljoprivrede Branislav Nedimović lično predoči na koji način će ovi problemi biti izbegnuti.\n"Nedopustivo je dozvoliti kompaniji koja prema nekim najavama planira da proizvodnjom svinjskog mesa prevaziđe ukupnu sadašnju proizvodnju u Srbiji, da to čini bez jasnih mera zaštite životne sredine", dodala je Lalić i zapitala hoće li "Tenis" zaštiti životnu sredinu na isti način kao u Nemačkoj, odakle kompanija potiče.\nLSV je postavila i pitanje prečišćavanju otpadnih voda iz "Tenisovih" postrojenja, kao i problem neprijatnih mirisa ili zagađenja zemljišta koje nastaje prilikom tako velike proizvodnje.\n"Pozivamo ministra zaštite životne sredine Gorana Trivana da javnosti što pre pruži odgovore na ta pitanja", dodaje LSV.\n"Tenis" planira investiciju vrednu 21 milion evra u Zrenjaninu, gde je toj kompaniji Skupština Grada već dodelila 2.431 hektar državnog poljoprivrednog zemljišta na period od 30 godina.\nPojedine političke partije u Skupštini Grada Zrenjanina, među kojima je i LSV, protestovale su protiv te odluke, a u Zrenjaninu su održani i protesti poljoprivrednika koji su traktorima došli ispred Gradske kuće prilikom dodeljivanja zemlje "Tenisu".\nPortparol Lige socijaldemokrata Vojvodine (LSV) Aleksandar Marton ocenio je danas da nije dobro što se priča o decentralizaciji Srbije svela samo na najave povećanja ingerencija gradskih...


Pobjede mladih nogometaša Sarajeva i Željezničara na Zlatiboru – Fokus.ba\nPobjede mladih nogometaša Sarajeva i Željezničara na Zlatiboru\nMladi nogometaši Sarajeva i Željezničara zabilježili su pobjede na startu međunarodnog turnira ” Kup prijateljstva evropskih klubova 2018” na Zlatiboru (Srbija).\nU A-grupi Sarajevo je upisalo veliku pobjedu nad vršnjacima Crvene zvezde sa 2:0. Golove za “bordo” tim postigli su Dervišagić u 8. minutu i Salčin u 31. minutu. Na drugoj strani, crveno-bijeli su takođe postigli dva pogodka, ali su oba opravdano poništena zbog ofsajda.\nOmladinci Sarajeva u polufinalu “Kupa prijateljstva evropskih klubova”


Zloupotreba bolovanja - Forum Media d.o.o.\nŠta poslodavac može/treba/sme da uradi u slučaju postojanja sumnje u zloupotrebu privremene sprečenosti za rad – saznajte na seminaru!\nKo, pod kojim uslovima, u kom slučaju i u kolikom trajanju utvrđuje privremenu sprečenost za rad zaposlenog? Možete li neposredno da kontaktirate izabranog lekara, drugi stručno-medicinski organ ili zdravstvenu ustanovu radi provere privremene sprečenosti za rad Vašeg zaposlenog? Možete li i na koji način, odnosno pod kojim uslovima da formirate komisiju za proveru bolovanja? Možete li utvrditi obavezu zaposlenog da Vas kao poslodavca obaveštava o toku lečenja?\nMožete li uputiti zaposlenog na ocenu radne sposobnosti za vreme bolovanja?\nDobijte odgovore na ova i druga pitanja iz prakse na seminaru koji organizujemo sa renomiranim predavačima\nNakon seminar ćete:\nMoguće uzroke bolovanja: bolesti i povrede van rada, povrede na radu i profesionalne bolesti i dr.\nPostupak za ostvarivanje bolovanja i moguće trajanje privremene sprečenosti\nSve korake u vezi sa upućivanjem zaposlenog na ocenu radne sposobnosti za vreme bolovanja\nPostupak za proveru bolovanja: institucionalnu i internu\nSteći ćete sertifikat nemačke kuće Forum Media a i upoznati kolege iz struke\nNajčešći načini zloupotrebe bolovanja i potencijalne greške poslodavaca\n-primeri iz prakse i saveti za prevazilaženje problema-\nPravna regulativa za oblast bolovanja (zakoni i podzakosnki akti i nadležnosti stručno-medicinskih organa po pitanju bolovanja)\nUzroci bolovanja (bolesti i povrede van rada, povrede na radu i profesionalne bolesti, nega člana uže porodice)\nPostupak za ostvarivanje bolovanja (moguće trajanje privremene sprečenosti za rad u zavisnosti od uzroka, ko, pod kojim uslovima, u kom slučaju i u kolikom trajanju utvrđuje privremenu sprečenost za rad – izabrani lekar, prvostepena lekarska komisija i drugostepena lekarska komisija)\nUpućivanje zaposlenog na ocenu radne sposobnosti za vreme bolovanja (mogućnost upućivanja i obaveza upućivanja zaposlenog na ocenu radne sposobnosti, organ nadležan za ocenu radne sposobnosti, utvrđivanje potpunog gubitka radne sposobnosti – invaliditeta, odnosno preostale radne sposobnosti i njihov uticaj na radno-pravni status zaposlenog)\nProvera bolovanja – institucionalna i interna (šta poslodavac može/treba/sme da uradi u slučaju postojanja sumnje u zloupotrebu privremene sprečenosti za rad, na koji način i u kojim rokovima – može li neposredno da kontaktira izabranog lekara, drugi stručno-medicinski organ ili zdravstvenu ustanovu radi provere; može li i na koji način, odnosno pod kojim uslovima da formira komisiju za proveru bolovanja, na koji način treba da postupa komisija; može li da utvrdi obavezu zaposlenog da poslodavca obaveštava o toku lečenja…)\nNajčešći načini zloupotrebe bolovanja i potencijalne greške poslodavaca (primeri iz prakse i saveti za prevazilaženje problema)\nSvim prijavljenim učesnicima seminara nudimo poseban popust od 20% za nabavku priručnika „Izmene I dopune Zakona o radu”.


08.11.2020. 08:17h 08.11.2020. 08:17h\nPovodom primedbi da će se u njegovoj ekspertskoj vladi naći iz ljudi iz stare administracije, Krivokapić kaže da su mu takve ocene neverovatne, te da su njemu poznata samo dva imena koja su radila u prethodnoj administraciji.\nOn je naveo da mu je posebno bilo važno da se radi o osobama koje znaju da rade u timu, jer samo timska struktura može da pobedi sve izazove koji su pred Crnom Gorom.\n"Nisam vladu formirao da ugodim svom ukusu, nego zacrtanim ciljevima i u ovim ljudima sam to prepoznao. Smatram da zamerke i kritike mogu doprineti da imamo jos bolji rezultat. Osvnovi element pri izboru kandidata je predanost demokratskim promenama i sistemskim resenjima koje ovi pojedinci mogu pruziti", istakao je Krivokapić.\nUkazao je da nijedan sastav vlade u svetu nije idealan, i da je svaki moguće kritikovati iz bilo kog ugla.\nKrivokapić, koji je juče poslao zahtev predsedniku Skupštine da se održi sednica na čijem će se dnevnom redu naći izbor nove vlade, očekuje tu sednicu u najkraćem mogućem periodu.\nŠto se ministra odbrane tiče, resora koji je namenio lideru liste "Crno na bijelo" Dritanu Abazoviću, Krivokapić kaže da je predložio tri kandidata, ali da smatra da bi bilo pravično da to mesto pripadne koaliciji "Crno na bijelo", jer je ona bila do kraja dosledna u zajedičkom rušenju režima i početku izgradnje "nove" Crne Gore.\n"Tražio sam da period nenapadanja vlade bude duplo veći od uobičajenog, od 100 dana, iako su mi savetnici govorili da je potrebno i tri puta više, zbog izazova i problema sa kojima se suočava Crna Gora", pojasnio je.\n"Neprirodne podele na nacionalnoj, verskoj i rasnoj osnovi nisu merilo crnogorskog drustva. Pobeda na izborima je, uostalom, to i dokazala. Ovaj eksluzivitet podela je nanosio stetu kako građanima tako i državi, bio je glavni pogon bivse vlasti, iz one narodne - 'zavadi, pa vladaj'", rekao je Krivokapić.\nU tom smislu, ističe da se ne treba gledati na naciju i veru, već ko je kakav čovek i koliko i šta može da doprinese Crnoj Gori.\nDodaje, međutim, da se zadesilo da u ovom trenutku, u predlogu sastava nove vlade nema nijednog predstavnika nacionalne manjine i druge vere, ali da se razmišljalo kako to, u konceptu čitave vlade, treba da bude drugačije, te će se tome posvetiti posebna paznja u danima koji dolaze.


Vladimir Putin: Zemlje koje razmeste oružje SAD izlažu sopstvenu teritoriju pretnji od ruskog kontranapada | Skandalozno\nVladimir Putin: Zemlje koje razmeste oružje SAD izlažu sopstvenu teritoriju pretnji od ruskog kontranapada\nRusija smatra da SAD neće praviti nesmotrene poteze u vezi sa Dogovorom o likvidaciji raketa srednjeg i malog dometa.\nDirektor departmana za pitanja neširenja i kontrole naoružanja u Ministarstvu spoljnih poslova Rusije Vladimir Jermakov je rekao da Moskva smatra da će SAD postupiti trezveno u oceni realne situacije u svetu.\n‘’A onaj ko neće da sluša šta mu kaže Sergej Lavrov, doćiće do situacije da mora da sluša Sergeja Šojgua’’, rekao je Jermakov.\nDogovor o likvidaciji raketa srednjeg i malog dometa je potpisan između SAD i SSSR 1987. godine i njime su se obe strane obavezale da će uništiti sve komplekse balističkih i navođenih raketa srednjeg (1.000 – 5.500 km) i srednjeg (500 – 1.000 km) dometa, a takođe i da se prestane sa proizvodnjom istih u budućnosti.\nPredsednik SAD Donald Tramp je 20. oktobra izjavio da će izaći iz tog dogovora, jer po njegovom mišljenju Rusija ne ispunjava svoje obaveze.\nOn je naglasio da Vašington treba da razvija nuklearni potencijal i dodao da će oni to raditi ‘’dok ostali ne dođu sebi’’. Tramp je rekao da je ta poruka adresirana na Rusiju i Kinu.\nZa to vreme je zvanična Moskva objavila da će recipročno odgovoriti na isporuku novih američkih raketa u Evropu. Prema rečima Vladimira Putina, zemlje koje pristanu da razmeste oružje SAD moraju da razumeju da sopstvenu teritoriju izlažu pretnji od ruskog kontranapada.\nAmbasador Čepurin: Priština kao Napoleon dok se povlačio iz Rusije\nU Moskvi ukazuju da SAD razmeštaju raketne sisteme na kopnu u Rumuniji i Poljskoj, odakle mogu da lansiraju navođene rakete Tomahavk, što nije u skladu sa pomenutim dogovorom.\nBudite prvi sa komentarom na članku "Vladimir Putin: Zemlje koje razmeste oružje SAD izlažu sopstvenu teritoriju pretnji od ruskog kontranapada"


U Albaniji 76 ljudi zatražilo pomoć lekara posle mitinga opozicije\nBeta 28. maja 2017. 22:10\nMinistarstvo zdravlja Albanije je saopštilo da su desetine ljudi posle skupa jedne opozicione stranke zatražile pomoć lekara, žaleći se da im je loše.\nMinistarstvo je saopštilo da je 76 ljudi koji su bili na predizbornom skupu glavne opozicione Demokratske partije došlo rano jutros u bolnicu „s crvenilom očiju i osećajem pečenja, iritacijom kože, a neki su imali i teškoće pri disanju“.\nOpozicioni lider Lulzim Baša je bio među tim pacijentima.\nNije jasno šta je izazvalo te simptome i vlasti to istražuju.\nDemokrate su svoj prvi predizbornom mitingu održale u subotu uveče, posle tromesečnog bojkota Skupštine Albanije, a zahtevaju nezavisnu pripremu i kontrolu izbora jer smatraju da će biti nameštanja rezultata.\nTa stranka je postigla kompromis s vladajućom Socijalističkom partijom, te su izbori odloženi za nedelju dana, za 25. jun.


Mirjana, autor sa Više od Života - Stranica 2 od 28\nIzdvajamo, Ljubav, OdnosiOd Mirjana maj 22, 2020 Ostavite komentar\n“Najlepša mesta na svetu u kojima se možete naći su: nečije misli, nečije molitve i nečije srce.” Neki bi rekli da je teško, pa čak i veoma retko, u današnjem svetu pronaći ljude koji su istiniski prosvećeni. Ipak, kada pronađete takvu osobu, bićete svesni toga. Prosvećene osobe imaju drugačiji pogled na svet. One su samouverene,…\nDruštvo, Izdvajamo, Odnosi, PorodicaOd Mirjana maj 18, 2020 Ostavite komentar\nAutor: Hilari Gruner (Hillary Gruener) Nekada sam mislila da su problemi mentalnog zdravlja i samoubistva među mladima nešto sa čime se samo mi danas susrećemo u velikoj meri. A onda sam pročitala sledeće: “Činjenica da je broj samoubistava tinejdžera u stalnom porastu, iz godine u godinu, daje morbidno svedočanstvo o uvećanju pritiska sa kojim se…


Sastanak Banatske platforme u Zrenjaninu - Stanište ekološki centar\nSastanak Banatske platforme u Zrenjaninu\nU subotu 18. novembra 2017. godine, u Zrenjaninu, održan je sastanak predstavnika 17 nevladinih organizacija (NVO), članica Banatske platforme. Na sastanku su se NVO dogovorile oko načina rada u narednih 12 meseci, tema budućih radionica i zajedničkog delovanja u vezi učešća u pristupnim pregovorima Srbije i EU, ali i oko drugih oblika partnerstava i međusobne pomoći. Ovo okupljanje, takođe je bilo prilika da se NVO međusobno bolje upoznaju, u cilju jačanja mreže.\nBanatska platforma je neformalna mreža čiji je cilj praćenje i učestvovanje lokalnih zajednica Banata u pregovorima Srbije i EU. To je način komunikacije između predstavnika lokalnih nevladinih organizacija (i lokalnih vlasti) i državnih organa koji učestvuju u pristupnim pregovorima. Preko ove mreže, lokalne zajednice državnim organima upućuju mišljenja, komentare i preporuke, a od njih dobijaju informacije i dokumente.\nBanatska platforma okuplja 27 NVO iz 16 opština i gradova Banata. Težište aktivnosti je na praćenju pregovora u okviru poglavlja 11 (poljoprivreda i ruralni razvoj), poglavlja 12 (fitosanitarna politika, veterina i bezbednost hrane), i poglavlja 27 (zaštita životne sredine i klimatske promene).\nKoje organizacije su članice Banatske platforme i sa kojim ciljem, možete pogledati u potpisanoj IZJAVI O OSNIVANJU.\nBanatska platforma u Zrenjaninu 2017-01\nBanatska platforma u Zrenjaninu 2017-02\nBanatska platforma u Zrenjaninu 2017-03\nBanatska platforma u Zrenjaninu 2017-04\nProjekat finansijski podržali:\nPančevački ekološki novci u klopci\nLocal Finances and the Environment – Finansiranje životne sredine sada i na engleskom jeziku\nStanište ekološki centar © 2019. All Rights Reserved.


Sarajevo: Uhapšeno 15 osoba osumnjičenih za terorizam - 22.12.2015, Sputnik Srbija\nU Sarajevu je u toku velika akcija po nalogu tužitelja iz Odseka za terorizam Tužilaštva BiH u kojoj je uhapšeno 15 osoba osumnjičenih za krivična dela koja se... 22.12.2015, Sputnik Srbija\n09:16 22.12.2015 (Osveženo: 03:36 26.08.2021)\n© AP Photo / STATE INVESTIGATION AND PROTECTION AGENCY OF Teroristi u Bosni i Hercegovini\nU Sarajevu je u toku velika akcija po nalogu tužitelja iz Odseka za terorizam Tužilaštva BiH u kojoj je uhapšeno 15 osoba osumnjičenih za krivična dela koja se dovode u vezu sa terorizmom.\nKako „Fena“ nezvanično saznaje, uhapšen je i jedan od glavnih vođa grupe koja je pripremala teroristički napad.\nU Bosni živi oko 4.000 ekstremista ID\nAkciju sprovode policijski službenici Federalne uprave policije uz podršku partnerskih policijskih agencija i OSA BiH.\nMete aktivnosti su oko 15 osoba, za koje postoje saznanja i dokazi da su bliski i da održavaju kontakte sa radikalnim grupama i strukturama DAEŠ–a, takozvane Islamske države, kao i strukturama povezanim sa osobama na ratištima Sirije i Iraka, prenosi „Fena“.\nSproveden je pretres dva mesta verskog okupljanja radikalnih osoba, kao i više kuća i privatnih objekata koje osumnjičeni koriste.\nPrilikom pretresa pronađeni su određeni dokazni materijali koji ukazuju na povezanost sa strukturama DAEŠ–a.\nKako „Fena“ navodi, pretresi se vrše i u naseljima u blizini mesta Rajlovac, gde se pre dva meseca desio teroristički napad u kojem su ubijena dva vojnika OSA BiH.


IslamBosna » Sindikati policije i školstva najavili štrajkove\nSindikati policije i školstva najavili štrajkove\nbihac, djeca, obrazovanje, policija, skola, strajk, usk\nNajbitniji dokumenti, među kojima i rebalans budžeta za ovu godinu, donose se i usvajaju bez njihovog znanja i konsultacija, iako im obaveze proistekle potpisivanjem protokola o saradnji između Saveza samostalnih sindikata BiH i političkih partija koje su formirale vlast u FBiH nalažu suprotno.\n-Sindikalisti od Vlade USK zahtijevaju uključivanje u izradu i u rasprave o određenih zakona koji su od ekonomsko-socijalnog interesa za naše članstvo – kazao je Muhamed Mahmutović, predsjednik Saveza samostalnog sindikata USK na pres konferenciji.\nS obzirom na to da socijalnog dijaloga sa predstavnicima izvršne i zakonodavne vlasti uopće nema, Mahmutović ističe da posljednji put upućuju upozorenje Vladi da se drži potpisanih protokola i sporazuma, jer će u suprotnom u dogovoru sa SSS BiH donijeti određene mjere.\nAle Šiljdedić, predsjednik Sindikata policije USK, kazao je da se njihovo nezadovoljstvo, prije svega, odnosi na nedonošenje Zakona o plaćama policijskih službenika i Zakona o plaćama državnih službenika i namještenika.Time bi bile riješene mnoge stvari, poput definisanja i plaćanja noćnog rada i rada praznikom, jubilarnih nagrada, troškova prijevoza, kao i problem uplate radnog, a posebno beneficiranog staža koji već 10 godina čeka na rješavanje.\nUkoliko se Vlada, na čijem je čelu premijer Hamdija Lipovača, uskoro ne uključi u rješavanje nagomilanih problema, u Sindikatu policije USK kažu da postoji mogućnost da se pridruže kolegama iz tri kantona koji već duži period štrajkuju upravo zbog nedonošenja pomenutih zakona i neizjednačavanja plaća na nivou FBiH.\nKako tvrdi Mustafa Čataković, predsjednik Sindikata predškolskog i osnovnog obrazovanja USK, stanje u ovoj oblasti u posljednjih 10 godina nikada nije bilo gore. Jedan od primjera odnosi se na isplaćivanje plaća prosvjetarima.\n-Plaće u obrazovanju isplaćuju se nezakonito, jer u ovoj godini nije usvojen nijedan normativni akt, nego to Vlada čini samoinicijativno i na način kako ona to želi. Razgovarali smo i o štrajku i ukoliko se ove stravi uskoro ne riješe vjerovatno će doći do toga – poručio je Čatković.(uskportal.ba)


Sedam predstava na festivalu "Joakim Vujić" u Vranju - VOM\nNaslovnaVestiKulturaSedam predstava na festivalu "Joakim Vujić" u Vranju\nSedam predstava na festivalu „Joakim Vujić“ u Vranju\nčetvrtak, 8. oktobra 2020 : 12:47\nČast da otvore festival imaju domaćini, glumci vranjskog pozorišta, predstavom „Nečista krv“, Tijane Grumić, po romanu Bore Stankovića u režiji Juga Đorđevića.\nU utorak, 27. oktobra, publika će moći da pogleda komad „Ako se probudiš ili kao da je važno“, Isidore Milosavljević, reditelja Nenada Todorovića, u izvođenju ansambla Narodnog pozorišta iz Leskovca u koprodukciji s Narodnim pozorištem iz Prištine.\nNarednog dana, Knjaževsko – srpski teatar iz Kragujevca predstaviće se „Ženidbom i udadbom“ Jovana Sterije Popovića, koju je režirala Jana Maričić.\nU četvrtak, 29.oktobra, od 20 sati nastupiće glumci leskovačkog pozorišta , predstavom „Svici“ Tene Štivičić, u režiji Ksenije Krnajski.\nPetak, 30.oktobar rezervisan je za „Dva viteza iz Verone“ Vilijama Šekspira, rediteljke Mie Knežević, u izvođenju glumaca Šabačkog pozorišta.\nPoslednjeg dana u oktobru, na sceni vranjskog pozorišta, publika će pogledati predstavu Narodnog pozorišta iz Pirota, „Strah, jedna topla ljudska priča“, autorski projekat Igora Vuka Torbice, inspirisan delima Franca Ksavera Kreca.\nPredstava „Lavina“ po tekstu turskog dramskog pisca Tundžera Džudženolua, reditelja Stevana Bodrože, u koprodukciji Regionalng pozorišta iz Novog Pazara i Puls Teatra iz Lazarevca, biće izvedena prvog novembra u 20 sati.\nPoslednjeg dana festivala, u ponedeljak, 02.novembra,u čast nagrađenih, vranjskoj publici, prestaviće se “Vlast i njena opozicija”, po tekstu Nebojše Romčevića, reditelja Egona Savina, sa glumačkim ansamblom Narodnog pozorišta iz Niša,koja će ujedno I zatvoriti festival.\nO nagradama 56. „Joakima“, odlučivaće tročlani žiri u sastavu: Valentin Vencel, glumac, upravnik Novosadskog pozorišta, Slobodan Ljubičić, glumac, prvak drame Narodnog pozorišta iz Užica i dr Vlatko Ilić, teatrolog, vanredni profestor Fakulteta dramskih umetnosti.\nPrethodni tekstOtvaranje ritejl parka 26. novembra\nSledeći tekstDeezer „Shows“ u više od 51 zemlje širom sveta


Deset stvari koje ukazuju da vam je neophodna pomoć psihoterapeuta - Psihoterapeut Vesna Tsitsivas\nNe možete da spavate, nemate apetit ili se prejedate, uvek ste nervozni. Kada postoji problem i kada primetite da se već duže vreme ne ponašate uobičajeno, potražite stručnu pomoć. Uvek je bolje doći ranije, u početnoj fazi problema, jer je ishod terapije izvesniji. Važno je istaći da je rad kod psihoterapeuta obuhvatniji i složeniji, dok će vas psiholog posavetovati, a proces je kraći.\nOvo su 10 znakova zbog kojih bi trebali da se obratite stručnjacima:\nJaka napetost i nervoza bez vidljivog razloga, kao i strahovi koji nisu realni. Na primer, strah od ulaska u autobus, strah od zatvorenog prostora, strah u masi ljudi i slično. Obavezno se javite psihologu jer je ovakav problem napetosti dostigao ključnu tačku i potisnut je u nesvesno


Održana 68. sjednica Vlade Federacije BiH\nVlada Federacije Bosne i Hercegovine je, na današnjoj 68. sjednici koja je održana u Sarajevu, utvrdila i Parlamentu FBiH uputila Prijedlog zakona o penzijskom i invalidskom osiguranju, čiji je tekst utemeljen na Strategiji reforme penzijskog sistema u Federaciji BiH, koju je usvojio Parlament Federacije BiH.\nRadi se o zakonu koji je od ključne važnosti za Federaciju BiH za osiguranje finansijske stabilnosti penzionera, poboljšavanje sistema penzijskog i invalidskog osiguranja i obezbjeđivanje njegove dugoročne finansijske stabilnosti.\nU toku izrade novog zakona održan je niz sastanaka sa zainteresovanim stranama, između ostalih sa Savezom samostalnih sindikata BiH, Udruženjem poslodavaca Federacije BiH, te, što je posebno bitno, sa Savezom udruženja penzionera u Federaciji BiH, koji su u pisanoj formi dostavili prijedloge, primjedbe i sugestije na Prednacrt, koje su razmotrene i najvećim dijelom ugrađene u tekst Zakona.\nUvaženi su zahtjevi udruženja penzionera za blagovremeno osiguranje sredstava za isplatu penzija do petog u mjesecu, garancije isplate penzija na postojećem nivou bez obzira na priliv sredstava od doprinosa - trezorski način poslovanja, usklađivanje penzija prema rastu indeksa potrošačkih cijena (troškovi života), obezbjeđenje isplate posmrtnina porodicama umrlih penzionera i sredstava za rehabilitaciju bolesnih i najugroženijih penzionera.\nDanas je prihvaćena informacija o potrebi reforme procesa registracije poslovnih subjekata u Federaciji BiH s ciljem uspostavljanja jednošalterskog sistema poslovanja i omogućavanja elektronske registracije.\nŽeljeni ciljevi su uspostavljanje jednošalterskog sistema registracije i omogućavanje online registracije privrednim subjektima u FBiH, skraćenje procesa registracije poslovnih subjekata na tri dana (ne uključujući registraciju PDV-a) za sve vrste društava sa ograničenom odgovornošću, smanjenje neophodnih koraka za registraciju za 50 posto i smanjenje troškova registracije. Također. ciljevi su i povećanje broja novoregistrovanih privrednih subjekata FBiH za 15 posto, i to 18 mjeseci nakon implementacije reformi u odnosu na period od dvije godine prije reformi. Do kraja projekta ciljevi su i poboljšanje pozicije BiH u oblastima registracije poslovnih subjekata u izvještaju Svjetske banke o lakoći poslovanja, kao i povećanje transparentnosti rada Vlade uspostavom mogućnosti online pretraživanja poslovnog registra.\nVlada FBiH danas je donijela Odluku kojom je utvrdila kriterije raspodjele sredstava utvrđenih u Budžetu FBiH za 2016. godinu na poziciji „Tekući transferi drugim nivoima vlasti i fondovima - kantoni i općine”, u iznosu od 16.000.000 KM, a na ime sufinanciranja u projektima i financijske pomoći, od čega je kantonima namijenjeno 9.000.000 KM, a općinama 7.000.000 KM.\nPrihvaćena je i informacija o provođenju Akta o malim i srednjim poduzećima (Small business Act - SBA), te zadužene sve relevantne federalne institucije da, na tom planu, surađuju s Federalnim ministarstvom razvoja, poduzetništva i obrta, te usvojen Akcioni plan realizacije projekta „Razvoj malog i srednjeg poduzetništva u FBiH” za period 2016.-2018. godina.\nFederalna vlada je donijela 19 rješenja kojima, na zahtjev JP Autoceste Federacije BiH d.o.o. Mostar, kao korisnika eksproprijacije, dozvoljava ulazak u posjed nekretnina prije isplate naknade za nekretnine radi izgradnje autoceste na trasi Koridora Vc, dionica Počitelj - Bijača, poddionica Počitelj - Zvirovići na području Čapljine.\nRazmatran je izvještaj o poslovanju Fondacije za održivi razvoj (OdRaz) za 2015. godinu i revizorski i finansijski izvještaji za prošlu godinu, te informacija o prednostima i nedostacima implementacije razvojnih projekata u FBiH putem OdRaza u odnosu na federalna ministarstva.\nNakon razmatranja, Vlada FBiH je, kao osnivač OdRaza, prihvatila prijedlog Upravnog odbora ove fondacije, kojeg čini sedam federalnih ministara, te donijela Odluku da radnici Fondacije budu preraspoređeni i novim ugovorima vezani za federalna ministarstva, a da Fondacija bude ugašena.\nVlada FBiH je usvojila izvještaj o vrsti i visini ranijih obaveza Federalnog fonda za pomoć nastradalim područjima od prirodne nesreće na teritoriji FBiH, prema općinama i kantonima i informaciju o dospjelim obavezama po osnovu Sporazuma o sufinansiranju između Razvojnog programa Ujedinjenih nacija (UNDP) i Federalnog fonda za pomoć nastradalim od prirodne nesreće na teritoriji FBiH u ukupnom iznosu od 4.818.972,06 KM.


► Više od 100 privrednika iz Srbije na sajmu privrede u Tirani\nNa toj manifesaciji će u okviru nacionalnog paviljona Srbije, pod sloganom "New Energy - New Solutions", svoje prozvode i usluge predstaviti 23 kompanije.\nNastup izlagača u Tirani organizuju Privredna komora Srbije i Razvoja agencija Srbije, u cilju jačanja saradnje privreda dveju zemalja i pokretanje novih poslova.\nU okviru programskog dela sajma, PKS i RAS u saradnji sa Evropskom mrežom preduzetništva (EEN mreža) organizovaće 24. novembra direktne susrete privrednika, kako bi povezala dobavljače, kupace i partnere.\n"Sajam se održava u trenutku kada Srbija i Albanija, zajedno sa Severnom Makedonijom, realizuju inicijativu za uspostavljanje snažnijeg ekonomskog povezivanja u regionu uspostavljanjem zajedničkog ekonomskog prostora", navela je PKS u saopštenju.\nIstaknuto je da je interes privreda u regionu da se obezbedi lakši protok robe, ljudi, usluga i kapitala, kako bi se unapredila konkurentnost.\nBlizina tržišta, slični interesi i potrebe proizvođača i potrošača dodatno podstiču regionalno povezivanje, što doprinosi dugoročnoj stabilizaciji regiona i ubrzavaju procesa pristupanja Evropskoj uniji, ocenila je PKS.


Vlada SAD poručila 10 miliona doza Fajzerovog leka\nTanjug 15. decembra 2021. 07:17\nVAŠINGTON – Američki predsednik DŽozef Bajden rekao je da je ohrabren podacima koje je objavila kompanija Fajzer o svom antivirusnom leku protiv korona virusa i da je njegova administracija naručila dovoljno tableta za lečenje 10 miliona Amerikanaca.\n„Vakcinacija i buster doza vakcine ostaju najvažniji alati koje imamo da spasavamo živote. Ali ako je ovaj tretman zaista odobren, i kada tablete budu široko dostupne, to će značiti značajan korak napred u našem putu izlaska iz pandemije“, naveo je Bajden u saopštenju, prenosi agencija Rojters.\nKompanija Fajzer saopštila je ranije danas da je konačna analiza pokazala da je antikovid lek efikasan gotovo 90 odsto u sprečavanju hospitalizacija i smrtnih ishoda kod visokorizičnih pacijenata, a najnoviji laboratorijski podaci pokazuju da je lek održao takvu efikasnost i protiv soja omikron.\nAmerički proizvođač lekova rekao je prošlog meseca da je lek efikasan oko 89 odsto u sprečavanju hospitalizacija ili smrtnih ishoda, na osnovu uzorka od 1.200 ljudi, dok su današnji podaci izvučeni na osnovu dodatnih 1.000 ljudi, preneo je Rojters.\nNiko tokom kliničkog testiranja ko je dobio Fajzerov lek nije umro, u poređenju sa 12 smrtnih slučajeva kod osoba koje su dobile placebo.\nFajzerov lek se uzima na svakih 12 sati, pet dana nakon prvih simptoma, a ukoliko se odobri, prodavaće se pod imenom Pakslovid.


Zemun: Potpisan sponzorski ugovor sa kompanijom Delamode Balkans\nSvečano je juče bilo u Gornjoj Varoši gde je ozvaničena saradnja između novog superligaša, fudbalskog kluba Zemun, i novog sponzora, kompanije Delamode Balkans.\nFudbaleri Zemuna uspeli su tokom prethodne sezone da obezbede plasman u elitni rang, a nedugo posle starta priprema za superligašku sezonu uprava kluba je obezbedila ugovor sa novim sponzorom, kompanijom Delamode Balkans.\nSaradnju su na prigodnoj konferenciji za medije održanoj tim povodom potpisali prvi čovek zemunskog superligaša Dragan Vukoičić i generalni direktor kompanije Delamode Balkans Mišo Božić.\nU svom obraćanju prisutnim novinarima i gostima, prvi čovek novog sponzora je istakao da je ova saradnja prirodan sled događaja i obrazložio:\n’’Pre svega, zadovoljstvo mi je što ću potpisati ugovor sa FK Zemun, budući da su u prethodne dve godine pokazali izuzetno zalaganje, kako igrači na terenu, tako i uprava. Moram da priznam da su i navijači prikazali izuzetno dobru atmosferu, mi smo to prepoznali. Poput Zemuna, i Delamode je vodio tešku utakmicu, ali na tržišnom terenu, pa je ova saradnja logičan sled događaja.’’\nPredsednik kluba, gospodin Dragan Vukoičić, istakao je veliko zadovoljstvo zbog potpisivanja ovog ugovora, a zatim se zahvalio zbog izuzetno značajne pomoći u stvaranju uslova za ravnopravnu borbu u elitnom rangu takmičenja:\n’’Zahvaljujem se firmi Delamode što je našla određena sredstva da pomogne funkcionisanju našeg kluba koji je, kao što je poznato, dugo bio u nižim rangovima i vratio se u Super ligu. Ulazimo u borbu sa ekipama koje su duži niz godina stabilni članovi elite, već imaju i stabilno finansiranje. Pokušavamo da stabilizujemo klub i u debitantskoj sezoni obezbedimo opstanak, da se malo bolje organizujemo i u dogledno vreme podignemo rezultate na još viši nivo. Delamode Balkans je prva firma koja je došla u naš kolektiv ove godine. Radimo i pokušavamo da dovedemo još neke firme, kako bismo obezbedili normalno funkcionisanje u takmičenju, jer bez toga nema ni uspeha. Trudimo se sa našim spoljnim sredstvima da to obezbedimo, a koliko ćemo da budemo uspešni pokazaće vreme.’’


Sindikati: 3. maj je žrtvovan zbog Uljanika, tražimo hitnu odluku Vlade! – Rijeka Danas – riječki internetski dnevnik\nPoziv ministru gospodarstva Darku Horvatu i premijeru Andreju Plenkoviću za održavanjem sastanka u 3.maju u Rijeci, kako bi se pronašlo rješenje za neizdrživu situaciju u brodogradilištu, poslali su danas u otvorenom pismu predstavnici sindikata koji djeluju u tvrtki, javlja Radio Rijeka.\nIz Sindikalnog odbora za opstojnost 3. maja, SMH – IS, Sindikata 3. maj te SIKD-a još jednom ukazuju na loše vođenje poslova menadžmenta u Uljaniku, koje se na 3. maj odražava prolongiranjem rokova za povrat pozajmice od 523 milijuna kuna te 313 milijuna kuna neobjašnjenih troškova, a koji se odnose na razliku u cijeni broda prema Sporazumu uz 2009. godine.\nSve činjenice jasno pokazuju da se od strane Uljanika provodilo financijsko, kadrovsko i organizacijsko devastiranje 3. maja, oduzimajući mu “živi novac”, što je rezultiralo time da je 3. maj umjesto “dobro restrukturiranog brodogradilišta postalo brodogradilište bačeno na koljena koje je izigrano i žrtvovano kako bi se pulskom brodogradilištu udahnulo još pet godina života”, piše u priopćenju.\n“Hoćete li u 3. maju žurno imenovati Kriznu upravu i poduzeti urgentne mjere da se nastavi s proizvodnjom ili ćete što prije prekinuti ovu agoniju, proglasiti stečaj i ukinuti brodogradnju u Rijeci, a mi ćemo onda krenuti raditi radne vize za inozemstvo kako bismo mogli graditi brodove u Italiji, Njemačkoj, Kini ili konobariti u Irskoj?”, pitali su predstavnici sindikata u otvorenom pismu.\na da 3 maj nije zrtvovan kao stadion kantrida zbog pozicije i p….e pitajte ZDO Rijeka oni znaju sve paze da se ne procesuira


Grčki poslanici izglasali paket reformi ključnih za novi plan pomoći\nGrčki parlament usvojio je prošle noći i drugi paket reformi koji zahtevaju grčki poverioci kao preduslov za otpočinjanje pregovora o novom višegodišnjem paketu kreditne pomoći Grčkoj.\nZakon je usvojen iako su neki poslanici premijera Aleksisa Ciprasa odbili da ga podrže, kao i pri glasanju prošle nedelje kada je donet prvi kombinovani zakon o nizu mera za manjenje državne potrošnje i povećanje budžetskih prihoda koje zahtevaju poverioci.\nOd ukupno 298 prisutnih poslanika, 230 je glasalo za reformu građansko-pravnog procesnog zakona da bi se olakšala plenidba imovine dužnika, i za rekonstrukciju banaka po direktivama EU. Protiv su glasala 63 poslanika, a pet je bilo uzdržano.\nIz vladajuće radikalne levičarske partije Sirize, poslušnost Ciprasu je ovog puta otkazao 31 od njenih ukupno 149 poslanika, jedan manje nego u glasanju o prvom zakonu prošle srede. Tada su 32 poslanika Sirize bila protiv, plus šest uzdržanih, a jedan odsutan.\nBivši ministar finansija Janis Varufakis koji je prošle nedelje glasao protiv zakona, ovog puta je glasao za.\nKao i prošle srede Siriza je veliku većinu od 230 glasova dopbila zahvaljujući poslanicima svog koalicionog partnera, nacionalističke desne partije ANEL, i glsovima opozicije. Prošle nedelje za zakone je glasalo 229 poslanika.\nOvo drugo glasanje po hitnom postupku za nedelju dana znači da mogu da počnu pregovori o finalizaciji trećeg paketa kreditne pomoći Grčkoj, od najmanje 80 milijardi evra tokom tri godine, koji je u pregovorima sa EU i MMF-om prihvaćen u načelu. Očekuje se da bi ova pomoć mogla da se usvoji do sredine avgusta.\nGrčkoj je potrebno da završi pregovore o tom paketu pomoći pre 20. avgusta kada joj dospeva da plati dugove od preko tri milijardi evra Evropskoj centralnoj banci.\nIspred parlamenta hiljade ljudi su sinoć demonstrirale dok se raspravljalo o zakonima, a u jednom trenutku su izbili i sukobi kada su demonstranti gađali policiju “molotovljevim koktelima”.


Općina Travnik nastavlja s reformama poslovnog okruženja - Travnik-grad.info\nOpćina Travnik nastavlja s reformama poslovnog okruženja\n9. Septembra 2017. 9. Septembra 2017. travnik-grad\nU prostorijama kompanije GS TMT d.o.o. Travnik, Slimena održana je treća sjednica Privrednog savjeta Općine Travnik tokom koje su prezentirane informacije o progresu u implementaciji ranijih zaključaka Savjeta, a koji su direktno usmjereni ka stvaranju boljeg poslovnog okruženja, te razmotreni daljnji koraci u radu.\nNa početku sjednice članovi Savjeta, ispred poslovne zajednice, još jednom su istaknuli problem nedostatka radne snage i ponovili da je neophodna reakcija sistema kako ovaj problem ne bi ugrozio postojeće poslovne procese, s obzirom na odliv kvalificirane radne snage, te nemogućnost brzog pronalaska adekvatne zamjene, što može uzrokovati otkazivanje poslova i gubitak tržišta, te naglasili da je ovakav ambijent prijetnja postojećim i potencijalnim investicijama.\nRealizirajući zaključke s prethodne sjednice u vezi s popularizacijom deficitarnih zanimanja i zadovoljavanjem potreba poslodavaca za tim profilom radne snage, Savjet je odlučio da se prvobitno sačini pilot projekt koji će tretirati jedno zanimanje, kako bi se ocijenio učinak ovog načina komunikacije na tržištu rada, a nakon čega će razmatrati mogućnost proširivanja obuhvata promocije deficitarnih zanimanja.\nOpćinska administracija je svjesna složenosti ovog problema i voljna da učestvuje u njegovom rješavanju te će u tom smislu podržati i realizirati zahtjev Savjeta da se uspostavi sistem za praćenje potreba poslodavaca koji će Općini indicirati potrebe za radnom snagom u kratkom roku od 6 do 12 mjeseci, te dati mogućnost da adekvatno i na vrijeme reaguje. Na ovaj način će se stvoriti pretpostavke za nesmetano odvijanje postojećih poslovnih procesa i realizaciju novih investicija koje iziskuju novu radnu snagu.\nPrivredni savjet okuplja najeminentnije privrednike s područja općine Travnik, a formiran je u aprilu ove godine kako bi se lokalnim privrednicima omogućilo aktivno učešće u procesu unapređenje poslovnog okruženja u općini Travnik. Osnivanje Savjeta i provedene reforme su konkretni rezultati projekta privlačenja investicija i poboljšanja poslovnog okruženja (LIFE) koji provodi Grupacija Svjetske banke u saradnji s Britanskom ambasadom u Bosni i Hercegovini, a kojem je Općina Travnik pristupila u decembru prošle godine.\n← Obilježili smo Međunarodni dan pismenosti\nPobjeda Iskre, Travnik i Metalleghe poraženi →\nParadajz i paprike iz srednje Bosne\n20. Aprila 2016. travnik-grad\nKako iskustva brzorastućih kompanija mogu pomoći bh. ekonomiji\n16. Januara 2018. 16. Januara 2018. travnik-grad\nOdržan sajam ideja u Beezone biznis inkubatoru\n16. Februara 2019. 16. Februara 2019. travnik-grad\n3. Jula 2020. travnik-grad\nČetrnaesto izdanje kulturne manifestacije „Travničke večeri” večeras je na Centralnom gradskom trgu ponudilo koncert poznatog Duvačkog orkestra iz Travnika (Muzičko


ODLIČNE VESTI! Poznato kad se tačno ukida roming između zemalja regiona: Uskoro ćemo pozivati i EU po mnogo nižim ...\nRoming će na Zapadnom Balkanu potpuno biti ukinut 1. jula 2021. godine. To je potvrđeno danas na otvaranju trećeg Digitalnog samita Zapadnog Balkana čiji je domaćin Tirana. Generalna sekretarka Regionalnog saveta za saradnju Majlinda Bregu je podsetila da je istorijskim ...\nU regionu Zapadnog Balkana potpuno će biti ukinut roming 1. jula 2021. godine, potvrđeno je danas na otvaranju trećeg Digitalnog samita ZB, čiji je domaćin ove godine Tirana. Generalna sekretarka Regionalnog saveta za saradnju Majlinda Bregu je na otvaranju onlajn samita, koji ...\nCijene rominga u regionu se sada plaćaju između 83 odsto i 96 odsto manje, dok od jula naredne godine neće biti troškova rominga, saopštila je generalna sekretarka Savjeta za regionalnu saradnju (RCC), Majlinda Bregu.\nTreći Digitalni samit zapadnog Balkana otvoren je danas u Tirani, čime je nastavljena tradicija započeta na samitu u Skoplju 2018. godine, prvom ikada održanom digitalnom samitu zapadnog Balkana na kome je otpočeo politički dijalog na najvišem, ... ...\nVijeće za regionalnu saradnju (RCC) i ovog puta podržava najveći digitalni događaj u regionu - Digitalni samit zapadnog Balkana što je treći godišnji skup koji digitalnu saradnju podiže na novi nivo. Ovogodišnji samit, čiji je domaćin vlada Albanije, bit će održan u hibridnom ...\nU regionu Zapadnog Balkana potpuno će biti ukinut roming 1. jula 2021. godine, potvrđeno je danas na otvaranju trećeg Digitalnog samita ZB, čiji je domaćin ove godine Tirana. Generalna sekretarka Regionalnog saveta za saradnju Majlinda Bregu je na otvaranju onlajn samit, koji se ...\nTIRANA - U regionu Zapadnog Balkana potpuno će biti ukinut roming 1. jula 2021. godine, potvrđeno je na otvaranju trećeg Digitalnog samita ZB, čiji je domaćin ove godine Tirana. Generalna sekretarka Regionalnog saveta za saradnju Majlinda Bregu je na otvaranju onlajn samit, koji ...\nOva odluka potvrđena je danas na otvaranju trećeg Digitalnog samita Zapadnog Balkana, čiji je domaćin ove godine Tirana. Generalna sekretarka Regionalnog saveta za saradnju Majlinda Bregu je na otvaranju onlajn samit, koji se održava do 28.\nU regionu Zapadnog Balkana potpuno će biti ukinut roming 1. jula 2021. godine , potvrđeno je na otvaranju trećeg Digitalnog samita ZB, čiji je domaćin ove godine Tirana. Generalna sekretarka Regionalnog saveta za saradnju Majlinda Bregu je na otvaranju onlajn samit, koji se ...\nTirana -- U regionu Zapadnog Balkana potpuno će biti ukinut roming 1. jula 2021. godine, potvrđeno je danas na otvaranju trećeg Digitalnog samita Zapadnog Balkana. Domaćin ovog samita ove godine je Tirana. Generalna sekretarka Regionalnog saveta za saradnju Majlinda Bregu je na ...\nTreći Digitalni samit zapadnog Balkana otvoren je danas u Tirani, čime je nastavljena tradicija započeta na samitu u Skoplju 2018. godine, prvom ikada održanom digitalnom samitu zapadnog Balkana na kome je otpočeo politički dijalog na najvišem, premijerskom nivou, o digitalnoj ...\nUkida se roming u regionu! Dogovoren i tačan datum\n6yka - 26.10.2020\nU regionu zapadnog Balkana 1. jula 2021. godine potpuno će biti ukinut roming, potvrđeno je danas na otvaranju trećeg Digitalnog samita zapadnog Balkana, čiji je domaćin ove godine Tirana. Generalna sekretarka Regionalnog saveta za saradnju Majlinda Bregu je na otvaranju onlajn ...\nPOTPUNO SE UKIDA ROMING: Poznat datum kada će stanovnici Zapadnog Balkana moći da razgovaraju telefonom po normalnim ...\nBizLife - 26.10.2020\nU regionu Zapadnog Balkana potpuno će biti ukinut roming 1. jula 2021. godine, potvrđeno je na otvaranju trećeg Digitalnog samita ZB, čiji je domaćin ove godine Tirana. Generalna sekretarka Regionalnog saveta za saradnju Majlinda Bregu je na otvaranju onlajn samita, koji se ...


Patrik Miler napušta Partizan i odlazi u Gaziantep? - BallRox\nPatrik Miler napušta Partizan i odlazi u Gaziantep?\nAmerički plejmejker i košarkaš Partizana Patrik Miler mogao bi uskoro da napusti crno-bele i vrati se u tursku ligu, ovoga puta u redove Gaziantepa, prenose "Večernje novosti".\nFoto: Partizan NIS Belgrade\nNa adresu „Parnog valjka“ navodno je stigla „pojačana ponuda“ i ukoliko klub odluči da ga pusti, Partizan bi prvi put posle transfera Bogdana Bogdanovića u Fenerbahče 2014. godine dobio obeštećenje za jednog igrača.\nLejkersi „pripremaju teren“ za dolazak Lebrona i Džordža\nMiler je sredino prošlog septembra potpisao dvogodišnji ugovor sa crno-belima, ali navodi se i da bi sve tri strane profitirale ako do transfera dođe s obzirom da je novac koji crveno-crni nude veći od onoga koji je Partizan uložio u 25-godišnjeg Amerikanca.\nTakođe, Mileru se nudi i veća plata, a već ima i jednogodišnje iskustvo igrača u turskom šampionatu pošto je u sezoni 2014/15 nastupao za Bešiktaš i Ješilgiresun.\nGaziantep je relativno mlad klub s obzirom da je osnovan 2007. godine, a iako nema previše finansijskih problema, ekipa grčkog trenera Stefanosa Dedasa ne briljira ove sezone pošto u turskoj ligi zauzima pretposlednje (3-11), a u grupi FIBA Lige šampiona poslednje mesto (2-7).\nPatrik Miler je rođen u Čikagu, četiri godine je nastupao za Univerzitet Tenesi Stejt, ali 2014. godine nije izabran na NBA draftu, pa je karijeru odlučio da nastavi na drugom kontinentu.\nMirotić „odlučan u nameri“ da napusti Bulse\nMileru je ova sezona ubedljivo najbolja pošto je u Evrokupu prosečno beležio 16.4 poena, 3.7 asistencija, ali i 2.7 izgubljenih lopti. S druge strane, u ABA ligi ima prosek od 15.3 poena i 5.4 asistencija.\nOznake: Gaziantep, Partizan, Patrik Miler


Novak saznao imena protivnika na Rolan Garosu - ebart\nNovak saznao imena protivnika na Rolan Garosu\nNovak Đoković, najbolji teniser sveta, počenje pohod na titulu na Rolan Garosu od Poljaka Huberta Hurkača.\nUkoliko Novak savlada 22-godišnjeg Poljaka, u drugom kolu će igrati protiv Amerikanca Sema Kverija ili kvalifikanta.\nU trećoj rundi bi mogao da ga sačeka Žil Simon, ili dosta mlađi Đaume Munar, dok u četvrtoj rundi možemo videti balkanski sudar sa hrvatskim teniserom Bornom Ćorićem.\nU četvrtfinalu Đoković će imati najveći izazov, ako dođe do duela sa Nemcem Aleksanderom Zverevim. Moguć je, ali malo vervoatan, i duel sa Australijancem Nikom Kirjosom.\nNovak je žrebom u polufinalu izbegao i Rodžera Federera i Rafaela Nadala, pa će potencijalno sa nekim od njih dvojice igrati u finalu, dok će ga u najbolja četiri tenisera Rolan Garosa sačekati, ukoliko ne bude iznenađenja, Dominik Tim.\nŠto se tiče ostalih srpskih tenisera, Filip Krajinović, koji je u glavni žre ušao uz poslednji čas, u prvom kolu igraće sa Amerikancem Frensisom Tijafoom, 32. nosioceom.\nNjega u trećem kolu očekuje duel s Stefanosom Cicipasom, a ukoliko prođe njega, što je neočekivano, u četvrtom kolu igraće, najverovatnije, protiv Marina Čilića, a možda i protiv Janka Tipsarevića.\nJanko Tipsarević, koji je iskoristio "zaštićeni renking" kako bi se našao u glavnom žrebu RG, opet nije imao sreće, pa je u prvom kolu dobio Bugarina Grigora Dimitrova, sa kojim je igrao i u prom kolu Australijan opena.\nLaslo Đere, 31. nosilac ovog Grend slema, u prvom kolu imaće za protivnika iskusnog šljakaša Alberta Ramos-Vinjolasa.\nUkoliko trijumfuje, očekuje ga potencijalni duel sa pobednikom meča Aleksei Popirin/Igo Umber, a onda i okršaj sa Keijem Nišikorijem.\nMiomir Kecmanović startuje od Amerikanca Denisa Kudle, a onda ide Davida Gofana. Ukoliko uspe da iznenadi Belgijanca Miomir će imati priliku da se susretne sa najboljim šljakašem svih vremena Rafaelom Nadalom.\nDušan Lajović, 30. nosilac, sačekaće sa dobijanjem protivnika, pošto će se sastati sa nekim od kvalifikanata.\nNakon toga moguć je duel sa Australijancem Nikom Kirjosom, a kasnije i sa Zverevim. Ukoliko bi Dušan napravio veliko iznenađenje i došao do četvrtfinala, tu bi se susreo sa Novakom Đokovićem.\nPored pomenutih srpskih tenisera u glavni žreb bi mogao da se kvalifikuje i Viktor Troicki, koji u poslednjem kolu kvalifikacija, u petak, igra protiv Francuza Aleksandrea Mulera.\nDrugi nosilac Rafa Nadal, jedanaestostruki šampion Rolan Garosa, turnir počinje od kvalifikanta.\nZatim ga očekuje duel sa još nekim od kvalifikanata, dok će u trećem kolu, kao što je navedeno, igrati verovatno protiv Gofana, a možda protiv Kecmanovića. Ukoliko Nadal dođe do četvrtfinala, tu će ga, verovatno, čekati Kei Nišikori.\nRodžer Federer će u prvom kolu za protivnika imati Italijana Lorenca Sonega, dok zatim ide na boljeg iz okršaja Malek Džaziri/kvalifikant.\nDominik Tim, četvrti nosilac, u prvom kolu igra protiv Amerikanca Tomija Pola, a u osmini finala očekuje se duel sa Francuzem Gaelom Monfisom.\nU potencijalnom četvrtfinalu očekuje nas izuzetno lep meč u kojem Tim može da ukrsi reket sa Argentincem Huanom Martinom del Potrom.\nGlavni žreb Rolan Garosa počinje 26. maja, a turnir će trajati do 9. juna, dok titulu brani Nadal.


Vatikanska pres služba nije dala objašnjenje zašto je direktan prenos Bajdenove posete iznenada odložen i zašto je odlučeno da će se strimovati samo trenutak kada bude stizala kolona američkog predsednika, prenosi agencija AP.\nIz Vatikana su saopštili da će snimak tog susreta biti naknadno dostavljen akreditovanim medijima.\nBajdenu, koji je drugi predsednik katolik u istoriji SAD, ovo je treći susret sa papa Franjom, ali prvi otkako je preuzeo funkciju predsednika države.\nSusret će biti održan sutra.\nInače, kako navodi AP, Vatikan je godinama uvek prenosio uživo posete svetskih lidera, a to je bio plan i za petak, prilikom susreta papa Franje i predsednika Bajdena.\nOvi prenosi su veoma važni jer Vatikan, od početka pandemije korona virusa, ne dozvoljava nezavisnim fotografima i novinarima da prate audijencije.\nVatikan korona virus i dalje koristi kao izgovor da onemogući medijima snimanje susreta pape sa liderima država, ali im dozvoljava da snimaju druge događaje u kojima papa učestvuje.\nOvi trenuci su veoma važni jer upravo tada novinari mogu da vide kakvi pokloni su razmenjeni, šta su jedni drugima poručili, kao i da protumače da li je sastanak protekao dobro ili loše.\nPortparolka Bele kuće DŽen Psaki je rekla da "administracija čini sve kako bi se dobio veći pristup".\nGLAVOBOLJA ZA BAJDENA Republikanac postao guverner Virdžinije, demokrate verovatno ostaju i bez Nju Džersija


SRPSKI PRIVREDNICI U KAZAHSTANU\nDatum poslednje izmene 11 Septembar 2015\nDržavno-privredna delegacija Srbije koju je predvodi o predsednik Republike Srbije Tomislav Nikolić, ministar privrede Željko Sertić i predstavnici 40 srpskih preduzeća , krajem avgusta, posetila je Kazahstan . Cilj posete je unapređenje bilateralne privredne i ukupne saradnje Srbije i Kazahstana.\nPresednik Tomislav Nikolić i ministar Željko Sertić učestvovali su i na poslovnom forumu u Kazahstanu 28. avgusta 2015. god, koji je, uz susrete privrednika, organizovala Privredna komora Srbije u saradnji sa Ministarstvom za investicije i razvoj Kazahstana i Nacionalnom agencijom "Kaznex Invest". Deo te privredne delegacije bio je Bratislav Vučković, direktor JKP „Mediana“ Niš .\nNa Poslovnom forumu predstavile su se srpske firme iz sektora građevinarstva i građevinskih materijala, prehrambene, mašinske industrije i brodogradnje, namenske industrije, energetike, komunalne privrede i transporta.\nUčestvovali su predstavnici 40 srpskih kompanija i naučnih institucija iz Srbije, među kojima su: "Energoprojekt holding", "Bomex holding", "Alliance BK Group", "Građevinsko privredno društvo Banković", "Inter kop", "Deneza M inženjering", "Energo sistem", MPP "Jedinstvo", "Tehno bau", "Unipromet", "Nest Corporation Alu Extra", "Energotehnika Južna Bačka", "HIP Petrohemija", Institut za rudarstvo i metalurgiju Bor, "Lola projektovanje i mašinogradnja za energetiku, metalurgiju i rudarstvo", Naučni institut za veterinarstvo Srbije, Institut za higijenu i tehnologiju mesa, Institut za ratarstvo i povrtarstvo Novi Sad, Institut za voćarstvo, "Agroexim", "Scion", "Agrimax", "Mirotin", "FPM Agromehanika", MAT-ING, JKP "Mediana" Niš, "Delta agrar", Koncern "Srboeksport", "Unitrag", "Agrodip Trstenik", "Jugoimport – SDPR", "Tarket", "Planum", "Kazzinc" i "PM Lucas".\nU Kazahstanu je potpisano više sporazuma, kao i memorandum o razumevanju između Privredne komore Srbije i poslovne asocijacije Nacionalne agencije "Kaznex Invest", radi unapređenja međuinstitucionalne i privredne saradnje.\nJavni radovi upošljavaju Nišlije\nDatum poslednje izmene 16 Septembar 2015\nJavno komunalno preduzeće Mediana, u saradnji sa Nacionalnom službom za zapošljavanje angažovalo 46 nezaposlenih lica sa evidencije ove službe za čišćenje korita reka i bujičnih potoka u Nišu i okolini, kao i ulica u obodnim delovima grada koje nisu obuhvaćene Programom rada javne higijene.\nNacionalna služba za zapošljavanje i javno komunalno preduzeće “Mediana” uposlili su 46 nezaposlenih lica koje će angažovati na čišćenju korita reka i potoka u Nišu i okolini. Čistiće i ulice u obodnim delovima grada koje nisu obuhvaćene Programom rada javne higijene.\n“Ovo je dobra prilika da se poboljša čistoća u gradu, kao i da se očiste ulice trećeg stepena prioriteta koje nisu obuhvaćene Programom rada javne higijene“, naglasio je Aleksandar Obradovič, izvršni direktor za operativne poslove i odgovorno lice za realizaciju javnih radova.\nZa prvi projekat koji obuhvata čišćenje nišavskog keja, Gabrovačke reke, Humskog, Donjovrežinskog i Rujničkog potoka angažovano je 23 lica a radovi će se izvoditi tri meseca.\nDrugi projekat za koji je angažovan isti broj lica, obuhvata uređivanje ulica trećeg stepena prioriteta, a to su ulice koje se nalaze u obodnim delovima grada i koje nisu obuhvaćene Programom rada javne higijene.\nDirektor JKP „Mediana” Bratislav Vučković , kaže da pokušavaju na svaki mogući način da dođu do para i upristoje grad i okolinu. „Na ovaj način želimo da grad, naročito centar grada, dobije sliku kakvu zaslužuje. Zaposleni će za svoj rad od Nacionalne služba za zapošljavanje dobijati 15.000 dinara. Radno vreme im je osmočasovno, a „Mediana“ je u obavezi da im obezbedi prevoz do lokacije gde rade“, rekao je Bratislav Vučković, direktor JKP „Mediana“ Niš.\nProcene su da će biti sakupljeno i uklonjeno sa niških ulica i priobalja reka hiljadu kubika šuta, suvog šiblja, trave i ostalog otpada koji se može naći u rekama i potocima.\nPostavljene posude za sakupljanje staklene ambalaže na teritoriji opštine Medijana\nDatum poslednje izmene 25 Avgust 2015\nJKP “Mediana“ Niš je na teritoriji gradske opštine Medijana postavilo prve posude za odlaganje staklene ambalaže.\nStanovnici Bulevara Nemanjića moći će da odlažu staklenu ambalažu u specijalizovanim posudama koje su postavljene na uglu Bulevara Nemanjića i Pariske Komune, preko puta Parka Svetog Save.\nNarednih dana na teritoriji ove opštine biće postavljeno ukupno 15 posuda na najprometnijim mestima.\nOvo je samo jedna od akcija koju opština ima u okviru saradnje sa JKP “Mediana”, čiji je cilj bolji komunalni red u gradu, istakao je predsednik GO Medijana, Zoran Stojanović.\nInače, osim kontejnera za staklo, direktor JKP “Mediana”, Bratislav Vučković najavio je i postavljanje novih kontejnera za druge vrste otpada.\nPostavljene prve posude za sakupljanje staklene ambalaže\nJKP „Mediana“ je na teritoriji Gradske opštine Pantelej, postavilo prve specijalne posude za sakupljanje staklene ambalaže. Na teritoriji ove opštine biće postavljeno 10 posuda, a preostalih 40 rasporediće se ostalim opštinama.\nNa teritoriji Gradske opštine Pantelej, u blizini pijace „Durlan“, JKP „Mediana“ Niš juče je postavilo prvi od 10 predviđenih posuda za odlaganje staklene ambalaže.\n„Primarnom selekcijom otpada čuvamo životnu sredinu a istovremeno utičemo na podizanje ekološke svesti građana. Posude će biti postavljene na najprometnijim lokacijama, u blizini kafića, restorana i mestima gde prolazi najviše građana“ , rekao je Aleksandar Milosavljević, zamenik predsednika GO Pantelej.\nPosude za odlaganje ambalažnog otpada su donacija kompanije Ekostar Pak iz Beograda, koja je JKP „Mediana“ i Nišu, kao prvom gradu u Srbiji, poklonila 50 posuda, koje je u narednom periodu, biti podeljene svim niškim opštinama.\n„Opšte je poznato da u Srbiji postoji veliki problem kada je odlaganje stakla u pitanju. Staklo se može reciklirati neograničen broj puta i zašto da završava na telu deponije, gde povećava volumen deponije, kada može na praktičan, pravilan i nejekonomičniji način da se zbrine. Upravo je to proces reciklaže“, naglasio je Bratislav Vučković, direktor JKP „Mediana“ Niš.\nCilj ove akcije je da se građani koji nemaju gde da odlažu staklenu ambalažu, uključe u ovaj vid reciklaže. Građani su zadovoljni postavljanjem ovih kontejnera, jer kako kažu, da bi bili zdravi moraju se poštovati Evropske norme kada je reciklaža u pitanju.\nJKP „Mediana“ obezbedilo 50 posuda za odlaganje staklene ambalaže\nČisto biram - recikliram\nU JKP „Mediana“ održana prezentacija o bezbednosti u saobraćaju


Ministarstvo spoljnih poslova: Srpska grupa vraćena jer nije tražila dozvolu\nDva autobusa sa 83 putnika iz Srbije, uključujući vernike i planinare, Kosovska policija je vratila danas sa Jarinja, jer nisu imali dozvolu za ulazak na Kosovo, navedeno je u odgovoru Ministarstva spoljnih poslova i dijaspore za Gazetu ekspres.\nizvor: Gazeta ekspress, Kosovo online\nZaustavljeni vernici na Jarinju (Privatna fotografija)\nDodaje se da je u četvrtak odbijen zahtev druge grupe od 39 vernika koji su želeli da uđu na Kosovo 12. i 13. juna.\n„U vezi sa današnjom grupom kontaktirajte policiju. Ministarstvu nije stigao zahtev za dozvolu”, dodaje se u odgovoru ovog ministarstva.\nPortparol Generalne direkcije policije Bajram Krasnići je potvrdio da grupa koja je danas vraćena na Jarinje nije tražila dozvolu za posetu Kosovu.\n„Kosovska policija je institucija za sprovođenje zakona, odluka i sporazuma. Policija na graničnom prelazu preduzima radnje koje su u skladu sa gore navedenim. U ovom slučaju, relevantne institucije RKS nisu primile zahtev za posetu“, rekao je Krasnići.\nIz Ministarstva spoljnih poslova i dijaspore "pozivaju građane i zvaničnike Srbije koji žele da dođu na Kosovo, da poštuju pravila i sporazume" i da, kako navode, "ne provociraju nepromišljenim postupcima".\n30.06.2022 Nikoli Nedeljkoviću određen pritvor od 30 dana (1526)


Za većinu građana Srbije još nije vrijeme za pomirenje s NATO-om | Srbija | Al Jazeera Balkans\nAvioni NATO-a počeli su bombardirati Saveznu Republiku Jugoslaviju 24. marta 1999, a zračni udari su trajali narednih 78 danaEPA - Arhiva\nNešto manje od polovine građana Srbije, njih 46 posto, smatra da ni poslije 20 godina od bombardovanja još nije došlo vrijeme za pomirenje s NATO-om, pokazalo je istraživanje javnog mnijenja obavljeno za Institut za evropske poslove.\nSamo trećina građana prihvatila bi izvinjenje zbog NATO bombardovanja, dok ostale dvije trećine ne bi, izjavio je direktor Instituta Naim Beširi u uvodu debate "Dvadeset godina od NATO intervencije, da li je vrijeme za pomirenje".\nU debati su učestvovali zastupnik Dragan Šormaz, bivši ministar odbrane Dragan Šutanovac, sociološkinja Vesna Pešić i predsjednik Demokratske stranke Srbije Miloš Jovanović.\nSaradnja Srbije i zapadne vojne alijanse za građane Srbije zaslužuje nešto veću ocjenu od dvojke, rekao je Beširi i dodao da na ocjenu nije uticala ni činjenica da većina od 52 miliona eura donacije Ministarstvu odbrane dolazi od zemlja članica NATO-a. Istraživanje pokazuje i da 31 posto građana podržava saradnju.\nČlanstvo podržava svega 10 posto građana, dok se 79 posto protivi toj ideji, naveo je Beširi i dodao da je istraživanje pokazalo da 45 posto građana smatra da je za tih 78 dana, "koji su bili skoro najcrnji dani u skorašnjoj istoriji", ubijeno između 2.000 i 5.000 ljudi.\nHuman Rights Watch dokumentuje, kako je rekao direktor Insituta, da je za to vrijeme stradalo između 488 i 527 civila, i to u Srbiji 201 a na Kosovu između 278 i 317, a u Crnoj Gori osmoro.\nPrema podacima Fonda za humanitarno pravo, ubijeno je 754 osoba.\n"Ubijeno je 454 civila i 300 pripadnika oružanih saga. Među civilima bilo je 207 ljudi srpske i crnogorske nacionalnosti, 219 Albanaca, 14 Roma i 14 pripadika ostalih nacionalnosti", prenio je Beširi podatke FHP. Po tim podacima, stradala su 274 pripadnika vojske i MUP-a i 26 iz OVK-a.\nNa debati, čiji je moderator bila novinarka Olja Bećković, Jovanović je rekao da pomirenje nije moguće, jer je NATO dio onih snaga koje učestvuju u secesiji Srbije. Šutanovac je podsjetio da se generalni sekretar NATO-a Jens Stoltenberg izvinio građanima Srbije, što je nasmijalo publiku.\nOn je ukazao i na teške trenutke u zemlji tokom bombardovanja, poput obračunavanja s neistomšljenicima i ubistva novinara Slavka Ćuruvije, ali i obećanja iz Rusije da će Srbiji stići moćno oružje. Dodao je i da građani Srbije vole da žive u legendama i ne poštuju tuđe žrtve.\nSociološkinja i političarka Vesna Pešić ocijenila je da su reakcije Srbije na obilježavanje godišnjice NATO bombardobanja, kako godine prolaze, "sve luđe i luđe", da one idu od nekad prihvatljive komemoracije do današnje ideje o vojnoj paradi u Nišu ili nedavne ocjene ministra odbrane Aleksandra Vulina da je to bio terorizam.\nDodala je da je Srbija članica Partnerstva za mir od 2006. i da se tada pomirila s NATO-om, s kojom je dosegla maksimum saradnje, te da je jedini mogući korak naprijed na tom polju članstvo.\nŠormaz, koji je šef delegacije Skupštine Srbije u Parlamentarnoj skupštini NATO-a, rekao je da bi za Srbiju bilo najbolje da nastoji da obnovi odnose sa SAD-om koje je imala prije 100 godina i da postane opet "lojalan, kredibilan i predvidiv partner" Washingtonu.\nAvioni NATO-a počeli su bombardirati Saveznu Republiku Jugoslaviju 24. marta 1999, a zračni udari su trajali narednih 78 dana.\nVojna intervencija NATO-a zvanično je okončana 11. juna 1999, kada je potpisan Vojno-tehnički sporazum između Međunarodnih sigurnosnih snaga (KFOR) i Vlade Savezne Republike Jugoslavije i Republike Srbije u Kumanovu 9. juna 1999. godine.\nKonkretan povod za početak bombardiranja bilo je ubistvo 45 kosovskih Albanaca, mještana sela Račak, 15. januara 1999, za koje brojni izvještaji tvrde da su bili civili, nasuprot tvrdnjama tadašnje vlasti SRJ da je riječ o pripadnicima "terorističke bande stradalim u oružanim borbama sa snagama bezbednosti".\nNakon što je Skupština Srbije potvrdila da ne prihvata odluku o stranim trupama na svojoj teritoriji i predložila da snage Ujedinjenih naroda nadgledaju mirovno rješenje sukoba na Kosovu, NATO je 24. marta 1999. u 19:45 sati počeo zračne udare krstarećim raketama i avijacijom na više mjesta u Srbiji i Crnoj Gori.\nNaredbu je tadašnjem komandantu savezničkih snaga, američkom generalu Wesleyju Clarku, izdao generalni sekretar NATO-a Javier Solana.\nZa američke građane poput mene lakše je tugovati zbog katedrale već misliti o Palestincima ili Jemencima.


Beč vođa misije: Ukinuti sankcije Rusiji — iza svega je najjača sila Evrope? - Sputnjik Srbija\n14:56 15 Jul 2020\nBeč vođa misije: Ukinuti sankcije Rusiji — iza svega je najjača sila Evrope?\n07:53 18.12.2017 (osveženo 08:38 18.12.2017) Preuzmite kraći link\nAustrija, uz Nemačku, može da doprinese normalizaciji odnosa između EU i Rusije, ali taj proces će ići sporo, jer prvo unutar EU treba da se usaglase stavovi. Ipak, to je dobra vest koja pruža nadu da će se Istok i Zapad Evrope pomiriti.\nKada je, februara 2000. godine, austrijska Slobodarska partija (FPO) prvi put postala članica vladajuće koalicije, i tada, kao i danas, sa konzervativnom Narodnom partijom (OVP), sve je posmatrano kao incident koji teško može da se ponovi.\nMeđutim, sa današnje distance, bio je to početak kraja političkog konsenzusa u posleratnoj Austriji, prema kojem je politička moć podeljena između konzervativaca, socijaldemokrata, radničkih sindikata i udruženja poslodavaca. Prošlogodišnjim predsedničkim izborima, na kojima su se, za mesto predsednika Austrije borili kandidati zelenih i slobodara (na kojima je pobedio kandidat Zelenih Aleksander Van der Belen) i ovogodišnjim parlamentarnim izborima, koji su rezultirali „crno–plavom koalicijom“, stavljena je tačka na jedno dugo političko previranje unutar Austrije.\n© AP Photo / Markus Leodolter\nŠtrahe protiv nepravde i nezavisnosti Kosova\nNaravno, od početka veka do danas mnogo toga se na austrijskoj političkoj sceni izmenilo. Tako su Slobodari ublažili neke svoje stavove, koji su uglavnom vezivani za ličnost njihovog pokojnog vođe Jerga Hajdera. Takođe, i konzervativni narodnjaci, pod vođstvom mladog i ambicioznog Sebastijana Kurca, skrenuli su dovoljno udesno da bi koalicija „plavih“ slobodara i njegovih „crnih“ konzervativaca izgledala prirodno i prihvatljivo za sve. Danas više nema bojkota i sankcija EU, demonstracija na bečkim ulicama, zabrinutosti za budućnost Austrije.\nNa spoljnopolitičkom nivou, nova Vlada namerna je da i dalje afirmiše neutralnost Austrije i u tom smislu da, kako stoji u koalicionom sporazumu, bude mesto za dijalog između Istoka i Zapada.\nIako Austrija, prema rečima novog kancelara Kurca, neće napuštati jedinstvenu evropsku politiku prema Rusiji, želja njegovog zamenika Štrahea jeste da sankcije Rusiji budu ukinute, a da Austrija u tom procesu bude posrednik.\nPre nekoliko godina EU je, pod uticajem i na nagovor SAD, zavela sankcije Rusiji, podseća profesor beogradskog Fakulteta političkih nauka Slobodan Samardžić.\nTo je bio, kako Samardžić kaže, hazardni potez evropskih zvaničnika, s obzirom na dobar razvoj odnosa EU i Rusije — trgovina, kulturna razmena, turizam i velika ulaganja investicionog kapitala, pre svega iz Nemačke u Rusiju, prekinuti su jer su SAD videle da postoji problem njihovog uticaja na Zapadnu Evropu, objašnjava Samardžić.\n„Iz lojalnosti prema Americi i zbog nekih dugova iz prošlosti, države EU su prihvatile to. U zadnje vreme, evidentno je da se Nemačka eksplicitno opire tome, ranije je nevoljno prekinula taj odnos. Ona se opire tome i svojim delima, to jest zaključivanjem ugovora o ’Severnom toku 2‘, a sve više i retorički. To je kontekst na koji dobro naleže namera nove Vlade Austrije da ne sluša izričito Brisel i Vašington u onome što oni traže, a to je opstanak sankcija i zatezanje odnosa sa Rusima, i da radi na jednoj povećanoj saradnji“, kaže Samardžić.\nAustrija će štititi svoje interese u slučaju antiruskih sankcija\nPremda važi za stabilnu državu, Austrija nema velikog uticaja ni u politici, niti u ekonomiji EU, naglašava on, ali ona u miljeu koji je Nemačka već stvorila može da doprinese normalizaciji odnosa između Rusije i EU.\nIako, prema njegovom mišljenju, unutar EU ne postoji blok država koje bi mogle da sačinjavaju „prorusku koaliciju“, dovoljno je da Nemačka, u poslednjih deset godina najuticajnija članica Unije, bude zainteresovana za normalizaciju odnosa između Istoka i Zapada, kaže Samardžić, a i njoj znači da se još neka zemlja zalaže za isto to.\n„Ove druge zemlje su oportunističke, kao što je, recimo, Francuska ili neke druge uticajnije zemlje unutar EU, jer one već decenijama ne vode svoju politiku. Dobra okolnost u ovom kontekstu je da je Britanija izašla iz EU, jer ona je bila najveći protivnik te saradnje i tradicionalno ima veoma loše odnose sa Rusijom. Poslednjih decenija ona je postala saradnik ili, štaviše, pion SAD u celokupnoj evropskoj politici, a pre svega prema Rusiji. Loša okolnost je što zemlje Istočne Evrope, nove članice, pribaltičke zemlje i Poljska, pre svega, prema Rusiji imaju strašno negativan odnos“, kaže Samardžić.\nČlanice Unije na istoku Evrope u geopolitičkom smislu nemaju poverenja u Brisel i zajedničku evropsku spoljnu i bezbednosnu politiku, već se drže Sjedinjenih Država i NATO-a kao svojih zaštitnika, dodaje on.\nProces normalizacije odnosa između EU i Rusije neće ići lako, kaže Samardžić. O tom procesu prvo između sebe treba da se dogovore članice Unije, ali sada postoje nade da do toga može doći, zaključuje on.\nAustrija: Moramo tražiti nove saveze, Rusija je važan partner\nA nadu da će se odnosi Rusije i EU normalizovati donosi upravo austrijska Slobodarska partija, čiji lideri osporavaju sankcije otkako su uvedene. Još od 2015. godine Štrahe skreće pažnju na činjenicu da austrijska ekonomija gubi oko milijardu evra godišnje zbog sankcija koje je EU nametnula Rusiji.\nOn je nekoliko puta za austrijske medije ponovio stav da Rusija nije agresor koji se širi ka granicama EU, aludirajući da je NATO taj koji svojom agresivnom politikom želi da opkoli Rusiju.\nI Štrahe i drugi funkcioneri FPO-a više puta su posetili Moskvu u poslednjih nekoliko godina, a prošle godine FPO je potpisala memorandum o razumevanju sa Jedinstvenom Rusijom, vladajućom ruskom partijom.\nŠtrahe: Merkelova najopasniji evropski političar\nŠtrahe: Sporazum sa Turskom samoubistvo\nŠtrahe: SAD i NATO krivi za izbegličku krizu\nantiruske sankcije, ukidanje sankcija, Austrija, izjava zamenika austrijskog kancelara Hajnca Kristijana Štrahea, formiranje austrijske vlade, NATO, EU, Hajnc Kristijan Štrahe, Slobodan Samardžić, Sebastijan Kurc, Austrija, Nemačka


"STRAŠNO JE ONO ŠTO MI JE NADAL URADIO" Rafa je tako preslišao 29. igrača sveta, da momku nije bilo dobro - Sportal\nMiodrag Dimitrijević - Vest objavljena: 15:10 - 18.01.2019\nRafael Nadal i Aleks de Minaur Foto: Stare Slike\nPrilično ubedljiv je bio Španac koji je rivalu dozvolio da osvoji tek sedam gemova. Konstantno je pritiskao servis domaćeg tenisera, a brejk lopti je bilo pregršt na ovom meču. Kao da se ovaj mladić uplašio velike scene, ali je sigurno naučio veliku lekciju od jednog od najboljih svih vremena. Iako je De Minaur zapravo već prošao kroz mnoge velike i važne mečeve, tako je uostalom i stigao do 29. pozicije na ATP listi, sada mu nije bilo spasa,\nNeće Nadala "po dobrom zapamtiti" publika u Australiji ovoj januara, jer je ovo već treći domaći teniser koji je završio učešće nakon duela sa Špancem.\n"Znate, imao sam velike planove, velika očekivanja od ovog meča. A onda doživite nešto strašno, kao što je onakva Nadalova realizacija prvog servisa (75% ubačenih, naspram 57% njegovog rivala, a osvojenih čak 82% poena, dok je De Minauru to pošlo za rukom u samo 63% slučajeva). Ali, tako vam je to kada igrate sa Rafom. Želite jedno, ali vam on baš ovo uradi", rekao je 19-godišnji Australijanac.\nNadal nije krio zaosdovoljstvo:\nRafael Nadal i atraktivan potez na meču sa De Minaurom Foto: Stare Slike\n"Veoma sam srećan zbog načina na koji sam dobio ova tri meča. Nije to baš bilo lako posle dugog perioda bez takmičarskih nastupa. Ne kažem da sam ovde došao spreman da osvojim titulu, ali mi se sviđa pozicija u kojoj sam trenutno", rekao je španski as.\nOvo je ujedno bila i 250. pobeda "Bika sa Majorke" na grend slem turnirima.\nNaredni Nadalov rival biće Tomaš Berdih, koji je Dijega Švarcmana savladao sa 5:7, 6:3, 7:5, 6:4.\nA jedan od junaka dana, ili zapravo noći po australijskom vremenu, je Marin Čilić koji je spasao dve meč lopte u maratonu sa Fernandom Verdaskom, a nakon što je pregrmeo napeti četvrti set u čijem se taj-brejku to i desilo, pobedio je sa 4:6, 3:6, 6:1, 7:6(8), 6:3.\nAustralijan open, teniseri - 5. dan\nCicipas - Basilašvili 6:3, 3:6, 7:6(7), 6:4\nBerdih - Švarcman 5:7, 6:3, 7:5, 6:4\nFederer - Fric 6:2, 7:5, 6:2\nDimitrov - Fabijano 7:6(5), 6:4, 6:4\nTijafo - Sepi 6:7(3) 6:3, 4:6, 6:4, 6:3\nBautista-Agut - Hačanov 6:4, 7:5, 6:4\nNadal - De minaur 6:1, 6:2, 6:4\nČilić - Verdasko 4:6, 3:6, 6:1, 7:6(8), 6:3\nTenis Rafael Nadal Aleks de Minaur Australijan open Australijan open 2019


M. D. 22. aprila 2016. 09:18\nUgovor o prodaji Železere Smederevo objavljen je na sajtu Ministarstva privrede, tri dana nakon što je Vlada Srbije potpisala taj dokument sa rukovodstvom kineskog Hestila.\nUgoivor je potpisao resorni ministar Željko Sertić u ponedeljak sa predsednikom Hestila Ju Jongom, a sinoć je objavljen na sajtu Ministarstva.\nOčekuje se da će nakon preuzimanja smederevske čeličane od strane kineskog partnera, rast privrede Srbije biti i veći nego što je planirano, da će svih oko 5.050 radnika zadržati radna mesta, a da će biti otvorena i nova.\nPremijer Aleksandar Vučić rekao je prilikom potpisivanja ugovora da je to veliki dan za sve radnike smederevske železare i poručio im da su i zaslužili takav dan posle mnogo godina neizvesnosti, neprospavanih noći i razmišljanja hoće li moći da prehranite svoje porodice.\nVlada Srbije prihvatila je 5. aprila ponudu kineske kompanije Hestil za kupovinu Železare Smederevo, koja je jedina dala obavezujuću ponudu da kupi svih 98 imovinskih celina Železare za 46 miliona evra. Kompanija planira da zadrži svih 5.050 radnika.\nDirektor Železare Smederevo Bojan Bojković izjavio je ranije da će novi vlasnik potpuno preuzeti Železaru nakon prelaznog perioda od oko dva meseca.\nKineska kompanija Hestil je najveći proizvođač čelika u Aziji, sa godišnjim proizvodnim kapacitetom od 50 miliona tona.


Ukrali više od pola kilometra železničkih šina |\nHome > HRONIKA > Ukrali više od pola kilometra železničkih šina\nSMEDEREVO, 11. april 2018 – Pod sumnjom da su otuđili veću količinu šina, na delu pruge između Male Krsne i Požarevca, uhapšena su četvorica muškaraca iz Lugavčine i Osipaonice, saznaje Podunavlje.info.\nU Osnovnom tužilaštvu u Smederevu je našem portalu potvrđeno da su krivične prijave predate protiv Z.C, V.D, N.R. i D.T. zbog krivičnog dela teške krađe, kao i da je rešenjem Osnovnog suda u Smederevu prema Z.C. i V.D. određen pritvor u trajanju od 30 dana, ali u interesu istrage nisu mogli da iznose detalje.\nKako Podunavlje.info nezvanično saznaje, njih četvorica su u dužem vremenskom periodu sekli i odnosili stare šine, odložene pored pruge na ovom delu trase prilikom njenog obnavljanja. Nisu time ugrozili bezbednost železničkog saobraćaja, ali su odneli, procena je, oko 650 metara šina. Na taj način su naneli štetu od oko milion i 200 hiljada dinara Železnicama Srbije, na koliko se procenjuje vrednost šina kao starog metala, kako su ih najverovatnije prodavali. Sada se, baš i tog razloga, intenzivno radi na otkrivanju otkupljivača sekundarnih sirovina koji su šine od njih uzimali, gotovo izvesno znajući da do te količine šina njihovi „snabdevači“ nisu mogli da dođu na legalan način.\nFinale futsal Kupa Srbije u Obrenovcu\nSMEDEREVO, 11. novembar 2019 – Pod pokroviteljstvom Planinarskog saveza...\nNJITRA, 10. novembar 2019 – Na 25. turniru „Olimpijske...\nRadičanke stigle do četvrtog trijumfa u prvenstvu\nSMEDEREVO, 10. novembar 2019 – Nakon pobede u Beogradu...\n12/11/2019, 8:04 am


JP AERODROM PONIKVE Nastavak pomoći Aerodroma Nikola Tesla - UžiceMedia\nNaslovna Privreda JP AERODROM PONIKVE Nastavak pomoći Aerodroma Nikola Tesla\nPrilikom posete Aerodromu Ponikve,Saša Vlaisavljević v.d. generalnog direktora Aerodroma „Nikola Tesla“ Beograd uručio je donaciju beogradskog aerodroma koju čine štampači za čeking šaltere i oprema za gejtove i čekaonice i tom prilikom je izjavio da će Aerodrom „Nikola Tesla“ nastaviti da pomaže dalje aktivnosti na Ponikvama koje će omogućiti da na njemu otpočne saobraćaj.\nVlaisavljević je najavio i da će za desetak dana biti održan sastanak u Beogradu na kojem će biti potpisan ugovor o poslovno tehničkoj saradnji ova dva aerodroma koji će sadržati načine i oblike pomoći Aerodroma „Nikola Tesla“ Aerodromu Ponikve.\nOsim toga, u planu je formiranje i stručnog tima koji će činiti najbolji inženjeri Aerodroma „Nikola Tesla“ u sferi razvoja, investicija, tehnike i bezbednosti koji će uraditi Studiju održivog razvoja Aerodroma Ponikve. Po rečima Vlaisavljevića, Aerodrom „Nikola Tesla“ ostvario je rekordne rezultate u poslovanju u poslednje četiri godine i smpreman je da Ponikvama pomogne ubuduće i finansijski.\nPre dve godine zahvaljujući donaciji Aerodroma „Nikola Tesla“ od oko 50 miliona dinara izgrađena je pristanišna zgrada na aerodromu Ponikve. Od tada pa do danas rešavani su infrastrukturni problemi, a preostalo je i oko 16 miliona dinara koji će biti uloženi u nastavak ograđivanja aerodroma na Ponikvama u dužini od oko devet kilometara, a ti radovi počeće za desetak dana.\nGradonačelnik Užica Tihomir Petković je zahvalio i Aerodromu „Nikola Tesla“ i Vladi Srbije na dosadašnjoj pomoći i istakao da je grad Užice ove godine iz budžeta izdvojio 50 miliona dinara koji će biti utrošeni u završetak postvljanja ograde na aerodromskoj pisti, a stekli su se svi uslovi da budu rešeni i značajni infrastrukturni problemi.\nTako je, prema rečima Petkovića postignut dogovor sa EPS-om koji je do sada uložio značajna sredstva u izgradnju trafostanice, da struja stigne do pristanišne zgrade, a zatim će biti rešavani problemi vodosnabdevanja.\n-Spremni smo za dalji nastavak aktivnosti na aerodromu na Ponikvama, ali uz pomoć onih koji imaju više od nas. Te buduće aktivnosti odnose se na završetak piste i radova za svetlosnu signalizaciju,- izjavio je Petković.\nPo njegovim rečima, dosta se očekuje i od buduće Studije održivog razvoja, jer će ona trasirati glavne pravce daljeg razvoja Aerodroma Ponikve.\nPrethodni tekstAŽURIRANJE ADRESNOG REGISTRA Dva i po miliona ljudi u ulicama „bez broja“\nSledeći tekstTRADICIONALNI PRIJEM ZA VUKOVCE priređen u užičkom GKC


Izgradnja novog izliva zatvara deo Beogradskog keja - jKp Vodovod i kanalizacija Novi Sad\nU subotu, 3. 8. 2019. godine, počinje izgradnja novog izlivnog kolektora objekta NGC 1. S obzirom na to da se izliv gradi ispod puta i nasipa, doći će do promene režima saobraćaja i deo Beogradskog keja, ispod Žeželjevog mosta, biće zatvoren za saobraćaj do početka oktobra.\nIzmena režima saobraćaja od 3. 8. 2019. do 10. 10. 2019.\nU prvoj fazi radova preseca se kolovoz, odnosno obe kolovozne trake na Beogradskom keju. Zbog kompleksnih tehnoloških karakteristika radova, to jest dubine rova pri iskopu, saobraćaj ispod novog drumsko-železničkog mosta, od Ulice Marka Miljanova do saobraćajnice koje je veza sa pristupnom saobraćajnicom mosta i Venizelosove ulice, mora biti obustavljen. Iz smera Beogradskog keja u pravcu Ulice Bajči Žilinskog, saobraćaj se preusmerava u Ulicu Marka Miljanova. Vozila koja dolaze iz Ulice Bajči Žilinskog preusmeravaju se ka Ulici Venizelosovoj. Takođe, nov režim podrazumeva i obustavu kretanja pešacima i biciklistima što znači postavljanje zaštitne ograde koja onemogućava ulazak ili prolaz kroz gradilište, odnosno prilaz do samog rova.


RTV Puls | PREDSTAVA – NAŠE MESTO, U ČETVRTAK U DOMU KULTURE U ŠILOVU\nPREDSTAVA – NAŠE MESTO, U ČETVRTAK U DOMU KULTURE U ŠILOVU\nŠILOVO, 13.DECEMBAR - Predstava „Naše mesto“ Kulturnog centra Novog Sada i Teatra 34 u Novom Sadu, gostuje u četvrtak 14. decembra od 19 časova u Domu kulture u Šilovu.\n„Naše mesto“ nastalo je iz duboke potrebe da se na jedan blizak, razigran i neposredan način progovori o gradu koji se guši, stenje pod pritiskom različitih klišea i predstava o sebi i stalne iskonske potrebe za uobličenjem posebnosti sopstvenog identiteta. Iako govori o Novom Sadu, predstava se može iščitati kao univerzalna metafora o Gradu, pa se tako može odnositi na bilo koje mesto, i bilo koje ljude, koji imaju potrebu da govore o urbanosti, (multi)kulturalnosti, gostoljubivosti, posebnosti, civilizacijskoj superiornosti, a zapravo su palančani, nemoćni da prevaziđu malograđanski mentalitet, navodi se u saopštenju autorskog tima.\nOva predstava neke Novosađane je zasmejala, a neke ozbiljno naljutila, zbog cinizma i sarkazma, direktne provokacije i kritike „građanskih vrednosti“, ali i lokal-patriotizma, gde niko nije pošteđen. Slične reakcije „Naše mesto“ izazvalo je gde god je gostovalo.\nPredstava je, inače, uvršćena u stalni repertoar Srpskog narodnog pozorišta u Novom Sadu.


Mihajlović je rekla da se investicije odnose na Moravski koridor čija izgradnja treba da počne, deonicu Koridora 11 od Preljine do Požege za koju je, kaže, pripremljena sva dokumentacija i čija će izradnja početi 1. marta iduće godine, zatim novi autoput Niš-Merdare-Priština.\nPrecizirala je da će izgradnja prve deonice autoputa Niš-Merdare-Priština, nazvanog autoput mira, i to deonicea Niš-Ploče početi sledeće godine, te da se završava dokumetacija za taj deo, a da je u planu da ove nedelje počnu razgovori o zaključivanju komercijalnog ugovora za Fruškogorski koridor.\nZavršava se, dodaje, i dokumentacija za deo autoputa između Rume i Šapca, kao i brze saobraćajnice Šabac-Loznica.\nTo su samo neke najveće investicije u putnu infarstrukturu, da ne govorim o investicijama u železnici, na aerodromu Nikola Tesla, Aerodromu u Nišu, kao i na ostalim aerodromima. Srbiju čeka zasta jedan novi investicioni ciklus, kaže Mihajlović.\nOna je navela da se završva Koridor 10, da je ove godine pušteno 102 kilometra autoputa od Obrenovca do Preljine, a da je deonica Ljig-Preljina završena.\nCeo taj put biće završen do septembra, a sa tunelima do novembra kada se očekuje da bude pušten u saobraćaj, navodi ministarka.\nPoručila je da nekom može da se vlast u Sbiji dopada ili ne dopada, ali da argumenti kažu da je privredni rast u prvom tromesečju veći od 3,5 odsto, da se završavaju kilometri autoputeva i da raste prihod od putarine, kao i broj automobila koji prolaze Koridorom 10.\nAli, argumenata nema onda kada određeni takozvani poltički opoziconi lideri nama govore o tome da ništa ne valja i protive se izmeštanju Železničke stanice u Beogradu, novom autoutu Niš-Merdare-Priština, mostu u Beogradu, kaže Mihajlović.\nČini joj se, kaže, da opozicija najviše govori o tome šta neće i neće ništa novo bez ikavih argumenata.\nNema Srbija vremena za to, kaže Mihajlović i dodaje da se gradi zato što je budžet stabilan.


KVALIFIKACIJE ZA EP: Rusija razbila Kazahstan, 'minimalac' Velšana (VIDEO) - Fudbal, Reprezentacija\nHotSport»Fudbal»Reprezentacija»KVALIFIKACIJE ZA EP: Rusija razbila Kazahstan, ‘minimalac’ Velšana (VIDEO)\nPetar Lazić| 2019-03-24T17:38:51+02:00\t24. mar 2019. 17:26|0 komentara|HotSport\nNa startu današnjeg programa kvalifikacija za Evropsko prvenstvo Rusija i Vels su slavili.\nRezultatom 4:0 Rusija je porazila Kazahstan, a Vels je Slovačku pobedio sa 1:0.\nVeć u prvom poluvremenu su Rusi u Astani imali dva gola prednosti pošto je Denis Čerišev bio dvostruki strelac. Jonov je centrirao sa desne strane u 19. minutu, a sam je na drugoj stativi bio Čerišev koji je iz voleja postigao gol. Isti igrač je iz slične situacije duplirao vođstvo u finišu prvog poluvremena, a ovoga puta je na centaršut Dzjube pogodio mrežu.\nDzjuba se na startu drugog dela utakmice i sam upisao među strelce. Čerišev mu je ‘vratio asistenciju’, sa leve strane ga je proigrao na petercu gde se on odlično snašao. Ozdoev je bio ključan za četvrti pogodak Rusa, gađao je dobro a na putu ka golu se našao Bejsebekov koji je postigao autogol.\nMladi Danijel Džejms je rešio utakmicu u Kardifu, reprezentativac Velsa je oteo loptu defanzivcima Slovačke i bez oklevanja gađao precizno sa nešto manje od 20 metara.\n(Izvor: YouTube/Master Foot)\n18.00 Mađarska – Hrvatska\n18.00 Izrael – Austrija\n18.00 San Marino – Škotska\nTAGOVI: Fudbalska reprezentacija Velsa, fudbalska reprezentacija Rusije, Kvalifikacije za Evropsko prvenstvo 2020.


Sutra u BiH počinje SP u rukometu za mlade: Uloženi nadljudski napori za organizaciju – Magazin Plus\nHome/Sutra u BiH počinje SP u rukometu za mlade: Uloženi nadljudski napori za organizaciju\nMirsad Sirćo, koji je odnedavno rotacijom članova Predsjedništva RSBiH preuzeo čelnu poziciju Saveza, kazao je da je sve spremno za održavanje juniorskog SP-a za rukometaše od 14. do 28. jula u našoj zemlji.\n“RSBiH poduzeo je sve kako bi dvorane u četiri grada bile opremljene na najbolji način. Savez je uložio nadljudske napore da se adekvatno pripremimo za organizaciju šampionata. Dok smo se borili za uređenje dvorana, istovremeno smo vodili bitku i za dobijanje sredstava za potrebe održavanja SP-a, što smo i uspjeli”, rekao je Sirćo i nastavio:\n“Raspolažemo sa puno talentovanih igrača i ne trebamo brinuti za budućnost. Imamo dobru selekciju, koja će ostaviti srce na terenu za što bolji plasman. Jedino me je strah toga da naši rukometaši ne podlegnu atmosferi zbog svoje mladosti. Ipak, stručni štab reprezentacije je i na tom planu dosta radio kako bi naša selekcija bila što jača.”\nNaglasio je još da će RSBiH, krajem prvenstva na zasjedanju IO IHF-a u Sarajevu predati kandidaturu za dobijanje seniorskog SP-a.\n“Narednih dana imaćemo priliku da o svemu tome više razgovaramo sa čelnim ljudima IHF-a. Želimo aplicirati i za domaćinstvo seniorskog prvenstva svijeta.”\nKozarić: Platni sistemi ostaju na nivou BiH


Ko kreira “mreže lažnih vijesti” u BiH i regionu? – Analiziraj.ba\nU EU Info centru u Sarajevu predstavljeno istraživanje “Dezinformacije u online sferi: Slučaj BiH” koje je provelo UG “Zašto ne”. Istraživanje je zasnovano na analizi medijskih sadržaja koji su tokom perioda od jedne godine ocijenjene na platformi “Raskrinkavanje”.\nKako je pokazalo istraživanje, oko 62% dezinformacija objavljenih u ovom periodu odnosile su se na političke teme i pojavile su se u ukupno 1.486 ocijenjenih članaka koje je objavilo 477 medija. Ovo je uzorak koji je analiziran u ovom istraživanju.\nTagovi: analizaanaliziraj.badezinformacijeistraživanjeraskrinkavanjeZašto ne\nNovinarska zajednica predlaže zakonske izmjene kojim će se napad na novinare tretirati…\nAnalize pokazale da vijesti koje su napisale žene imaju veći postotak blokiranih…\nDogovoreno učešće bh. institucija u međusektoralnoj grupi za stvaranje pouzdane baze…\nLibra je Facebook globalna kriptovaluta, koja bi službeno trebala biti predstavljena…


SAD I ZVANIČNO: Zabrana kretanja od petka u 17 do ponedeljka u 5 časova | (Vesti - 09.04.2020) Novi Sad\n09.04.2020 u 08:57h\nSAD I ZVANIČNO: Zabrana kretanja od petka u 17 do ponedeljka u 5 časova\nPredsednica Vlade Republike Srbije Ana Brnabić potvrdila je sinoć da će pooštrena mera zabrane kretanja trajati od petka u 17 časova do ponedeljka u pet ujutru, s obzirom na činjenicu da su vikendi najkritičniji periodi za širenje korona virusa.\nBrnabić je u izjavi za Televiziju Prva ukazala na to da je vikendima najveća gužva i najmanje poštovanje poziva na izolaciju i smanjenje društvenih kontakata, što dovodi do toga da se pet-šest dana nakon vikenda beleži skok u broju pozitivnih na korona virus.\nPremijerka je istakla da se struka zalaže za 24-časovni karantin, i napomenula da postoje još neki dodatni koraci koji mogu da se preduzmu, ali koji se ne donose jer bi bilo teško izdržati njihove posledice.\n– Razmišljamo o zatvaranju žarišta kao što su Beograd, Niš i Novi Pazar, zatim zatvaranju velikih firmi na sedam ili 14 dana, ali to bismo teško izdržali i zato još ne donosimo takve mere – ponovila je ona.\nPrema njenim rečima, penzioneri će ove nedelje moći u nabavku u petak ujutru od 4 do 7 časova, izvođenje ljubimaca je dozvoljeno u istim terminima kao i prošlog vikenda, dok su izuzetak poljoprivrednici koji će moći da izađu i obrađuju svoje površine.\nBrnabić je potvrdila i da Srbija ima dovoljno testova, ali da je naručeno dodatnih 90.000, i precizirala da će od toga približno 60.000 biti namenjeno Beogradu i Vojvodini, a 30.000 Nišu.\nPremijerka je, govoreći o tome kako se postupa u slučaju da su oba roditelja zaražena korona virusom, podsetila na to da je takva situacija zabeležena u Vranju, kada je neko iz šire porodice preuzeo brigu o deci.\nBrnabić je rekla da misli da se nazire kraj ove situacije, iako još nismo blizu toga, uz ocenu da do njega možemo stići uz gvozdenu disciplinu i solidarnost svakog pojedinca sa celim društvom, koje su sada najvažnije, navodi se u saopštenju na sajtu Vlade Srbije.\n08.04.2020. - "BLIC": Policijski čas od petka u 17 do ponedeljka u 5 sati važiće za celu Srbiju\nPovezane teme Ana Brnabić korona virus koronavirus kućni ljubimci policijski čas stariji od 65 godina vanredno stanje zabrana kretanja